Vučić o referendumu: Neki iz sveta potcenjuju male balkanske narode\nGlasanje na referendumu u Skoplju, 30. septembar 2018.\nOčekivao sam više razumevanja iz sveta za rezultat referenduma u Makedoniji, rekao je predsednik Srbije Aleksandar Vučić, komentarišući rezultate izjašnjavanja građana Makedonije o promenu imena te zemlje i evroatlantskim integracijama.\nUpitan da komentariše ocene iz EU i NATO o neuspehu makedonskog referenduma o novom imenu zemlje, Vučić je za srpske medije iz Moskve gde je otputovao u nedelju i gde će se u utorak susreti sa predsednikom Rusije Vladimirom Putinom, najpre rekao da nije njegovo da to ocenjuje niti da se meša, ali je i da je očekivao drugačije reakcije.\n"Plašim se i čini mi se da neki ljudi iz sveta nas male balkanske narode potcenjuju i misle da baš sve može da prođe", rekao je Vučić, primetivši da se ponašaju često tako kao da sve mora i može da bude samo kako oni misle.\n"Srbija ima jasan stav da će podržati svaki dogovor između Drčke i Makedonije, jer je to važno, ali ne možete da zaboravljate šta je to što misle građani", rekao je Vučić.\nTo je prva reakcija jednog visokog zvaničnika Srbije nakon što je objavljeno da referendum održan 30. septembra nije validan, jer je na glasanje izašlo manje od 50 posto upisanih glasača.\nDistanciranost prema južnom susedu zvanični Beograd je iskazao i nakon istorijskog dogovora Skoplja i Atine iz juna ove godine o promeni imena, kada su izostale zvanične reakcije.\nNajbliži tome bio je predsednik Srbije koji je izjavio 2. septembra, kada se na srpsko-makedonskom prelazu Preševo-Tabanovci susreo sa makedonskim premijerom Zoranom Zajevim, da je za Beograd dobra vest ukoliko Makedonija i Grčka reše problem u vezi sa imenom.\n"To je unutrašnja stvar Makedonije, mi u to ni ne treba da se mešamo", kaže za Radio Slobodna Evropa Dragan Šormaz, poslanik vladajuće Srpske napredne stranke i član Odbora za spoljne poslove Skupštine Srbije.\n"Za razliku od njih koji su se mešali u to na koji način treba da se reši pitanje Kosova, odnosa Beograda i Prištine, ali vidite to je povezano i sad se to pokazalo. Makedonija nije rešila albansko pitanje i Albanci žele da budu u drugačijoj poziciji nego što su danas. Ja sam ubeđen da su ovi rezultati referenduma mnogo više ucena Zaeva da pristane na albanske zahteve da bi oni podržali promenu imena države", dodaje Šormaz, uz napomenu da ishod makedonskog referenduma jeste bitno pitanje za region, ali nije nešto što može da ga destabilizuje.\nUspeh ili debakl referenduma u Makedoniji?\nSa druge strane, poslanica opozicione Demokratske stranke i članica Odbora za spoljne poslove Nataša Vučković kaže da je važno što je velika većina izašlih građana podržala sporazum o imenu i put Makedonije u Evropsku uniju i NATO, ali da je razočaravajuće što izlaznost nije bila preko 50 posto.\nPrema njenim rečima, iznenađujuće je što zvaničnici iz Srbije nisu iskazali otvoreno razumevanje i podršku za proces promena u Makedoniji.\n"To čudi, zbog toga što mislim da je u interesu Srbije takođe da demokratski i proevropski proces bude uspešno završen. To su dva pitanja od kojih direktno zavisi budućnost regiona i njegov evropski put: prvo je stabilnost u Makedoniji i primena sporazuma o imenu, a drugo pitanje Kosova. Tako da će se sigurno procesi u Makedoniji reflektovati na sve ostale zemlje koje imaju otvorena pitanja, kao i na način na koji se pristupa rešavanju tih pitanja", smatra Vučković.\nOsim što se nije otvoreno izjašnjavao o sporazumu Makedonije i Grčke, Beograd nije ni podržavao vlast socijaldemokratskog premijera Zorana Zaeva, kaže Aleksandar Popov iz nevladinog Centra za regionalizam. Počev od više izjava ministra inostranih poslova Ivice Dačića, poput one iz jula 2017. godine da se Beograd pokajao što je priznao Makedoniju pod sadašnjim njenim imenom, jer Skoplje ima negativan odnos prema srpskoj poziciji u odnosu na Prištinu, do nerazumljivog povlačenja osoblja ambasade Srbije prošle godine iz Skoplja, navodi Popov.\nOn ne vidi objektivno razloga za takav odnos Beograda prema Skoplju, tim pre što nije sadašnja makedonska vlast priznala Kosovo (priznanje Kosova Srbija je zamerila svim susedima koji su to učinili), već prethodna administracija Nikole Gruevskog.\n"Ja to tumačim tako da Beogradu, kao što odgovara garnitura u susednoj Mađarskoj, gde se vlada autoritarno, tako je odgovarala vlast VMRO-DPMNE (na čelu sa Nikolom Gruevskim) koji je na sličan način vladao. I sad se odjednom pojavljuje drugi model ponašanja, gde se državnički preuzima odgovornost za značajne korake koji se preduzimaju, što je retkost, ili je prvi slučaj u regionu da se neko ponaša kao Zaev. I onda to, naravno, ne odgovara garnituri u Beogradu. Do sada je predsednik Srbije važio za’ šampiona mira’, odnosno lidera u regionu, a sada se pojavljuje neko ko rešava veoma teške stvari u teškoj situaciji i koji preuzima odgovornost, znajući da je to veoma riskantno što radi", kaže Popov.\nI u Crnog Gori tišina\nVlada Crne Gore je posredstvom twitera saopštila da pozdravlja činjenicu da je na konsultativnom referendumu u Makedoniji “većina izašlih glasala ‘za’.\n“Crna Gora podržava Prespa Agreement u kontekstu stabilnosti za cio Zapadni Balkan i vjeruje da će Sobranje iskoristiti istorijsku šansu za odlučan napredak ka budućnosti u EU i NATO”, objavila je Vlada Crne Gore.\nPodsjetimo, vladini zvaničnici su i prije referenduma u više navrata izrazili punu podršku Makedoniji na putu ka evroatlantskim integracijama.\nOd tamošnjih političkih stranaka saopštenjem se javio opozicioni Demokratski front koji je izrazio zadovoljstvo nevelikim odzivom građana.\n"Danas je makedonski narod održao jednu važnu lekciju svima na Balkanu, a posebno nama u Crnoj Gori kako se mirno, dostojanstveno, hrabro i patriotski čuva sopstveni identitet, demokratija i suverenost", saopšteno je u nedelju uveče iz ove stranke.\nGeopolitički analitičar i general u penziji Blagoje Grahovac za RSE ocenjuje da je ovakav referendumski rezultat posledica unutrašnjih prilika u Makedoniji, ali i spoljnih uticaja, posebno Rusije.\nGrahovac kaže da je referendum ipak bio uspješan o čemu govori činjenica da je oko 550.000 građana reklo da integracijama u NATO i EU, što je impozantna brojka. To će na kraju dovesti Makedoniju u proces evroatlantskih integracija, kaže Grahovac, ocjenjujući da će istočna politika na kraju biti gubitnička.\n"Biće tu još geopolitičke igre Istoka i Zapada. I ja nemam dilemu da će istočnjačka politika biti gubitnička. Ipak je 550.000 ljudi izašlo i kazalo da. Postoji i veliki procenat ljudi koji bi takođe kazao da, a koji su imali strah da izađu na referendum. Zato što je ipak prethodna vlast u Makedoniji imala i još uvijek ima arhitekturu koja plaši narod od Evrope i evropske civilizacije", smatra Grahovac.\nAleksandar Popov takođe smatra da da mala izlaznost na referendumu ne znači da je srazmerno mala podrška birača evropskom putu te države, iako je dogovor sa Grčkom o imenu uslov za dalje evropske integracije Makedonije. Takav ishod referenduma je, po njegovom mišljenju, posledica dugogodišnje indoktrinacije građana populizmom i nacionalizmom od strane nacionalističke partije VMRO-DPNE, a u sklopu toga jake propagande i protiv promene imena.\nPopov ne isključuje mogućnost da će građani Makedonije koji su bojkotovali referendum promeniti mišljenje kada se suoče sa posledicama, kao što su to učinili mnogi Britanci koji su glasali za izlazak Velike Britanije iz Evropske unije juna 2016. godine, nakon kampanje poznate i kao Bregzit.


Perači prozora u Knez Mihailovoj - XXZ Portal\n18.12.2019. - 16:40\nPhoto: Instalacija Nine Ivanović\nOvaj projekat je pre svega značajan zbog promocije Oktobarskog salona, jedne od najvažnijih izložbi savremene umetnosti kod nas i u regionu, manifestacije od značaja za grad Beograd čiji je Kulturni centar Beograda dugogodišnji organizator. Produkcijom i postavljanjem umetničkog rada Nine Ivanović, Kulturni centar Beograda može da doprinese i obogati vizuelnu sliku Beograda i još više ojača poziciju grada kao sve važnijeg, svežeg centra savremene vizuelne umetnosti.\nProjekat je posvećen već postojećoj publici, ali u isto vreme ima za cilj da upozna manje informisane posetioce i prolaznike sa Oktobarskim salonom i privuče potencijalnu novu publiku. Položaj zgrade Kulturnog centra Beograda na početku Knez Mihailove ulice, u samom centru grada, olakšava da se gostima i sugrađanima ponudi umetnički rad, privremeno izložen van uobičajenog, unutrašnjeg galerijskog prostora. Na taj način umetnost postaje vidljivija i dostupna prolaznicima koji ne moraju nužno da budu spremni da odvoje vreme i posete neki od ostalih beogradskih galerija ili muzeja koji su deo Kulturnog centra.\nSvi smo svesni značaja novogodišnjih praznika i atmosfere koja ih prati, pa je potrebno da pored ugostiteljskog i zabavnog grad Beograd, obogati turističku ponudu i kulturnim sadržajem. U toj misiji se Kulturni centar Beograda sa pravom smatra odgovornim i pozvanim da kao i do sada, kreira i iznova obogaćuje kulturni prostor grada.\nZbog svega navedenog odlučeno je da se ove godine pozove umetnica Nina Ivanović, nagrađena na 57. Oktobarskom salonu, da uradi rad i prikaže ga u javnom prostoru. Njen umetnički rad podrazumeva izradu skulpture na temu svetlosnih formi.\nOvaj projekat može biti inicijativa da sledećih godina u periodu oko novogodišnjih i božićnih paraznika u Beogradu nastane svojevrsna Galerije na otvorenom u kojoj će izlagati veći broj umetnika. Na ovaj način će praznična atmosfera biti objedinjena sa promocijom savremene vizuelne umetnosti u javnom prostoru.


Radio Integral - Izrada Dokumentacije\n• Izrada projekata za funkcionalne sisteme UHF radio veza\n• Izrada projekata za funkcionalne sisteme VHF radio veza\n• Izrada projekata za difuzne radio i TV stanice\n• Izrada projekata za sve druge komunikacione sisteme, linkove, kablovsku, internet, satelitske komunikacije i dr.\nU savremenom poslovanju raznličitih preduzetničkih delatnosti, malih, srednjih i velikih preduzeća, akcionarskih društava i dr. ukazuje se potreba za kvalitetnim, efikasnim i legalnim komunikacijama sa radio stanicama u UHF i VHF frekventnom području.\nMnoge potrebe brze i efiksne komunikacije potpuno je osvojila mobilna telefonija pre svega besplatnim telefoniranjem u grupi korisnika i drugim tehničko-tehnološkim rešenjima.\nJoš uvek nezamenljiv činilac funkcionisanja taksi usluga, preduzeća za fizičko – tehničko obezbeđenje i mnogih drugih delatnosti čine dobri funkcionalni sistemi radio veze u UHF i VHF frekventnom području.\nTreba znati da svaki preduzetnik ili preduzeće za svoje potrebe može da zatraži frekvencije za fukcionisanje u užem pokrivanju na simplex kanalu ili za šire pokrivanje repetitorskim sistemom.\nKako do dobre radio veze\n– Registrovana delatnost preduzetnika, udruženje, drušvo ili organizacija (upis u APR)\n– PIB i Matični broj\n– Dobra analiza potreba i opravdanosti uvođenja funkcionalnog sistema radio veze u obavljanju konkretne delatnosti u kojoj je savetodavno značajna i naša pomoć. (ekonomska opravdanost, projekat, takse, godišnje plaćanje korišćenje frekvencije, tehnički pregled, nabavka i održavanje radio stanica i opreme.)\nNaša savetodavna pomoć sa iskustvom od 28 godina isključivim bavljenjem ovim poslom je besplatna.\n– Izrada projektno tehničke dokumentacije radio veze za dobijanje dozvola od RATEL-a (najoptimalnijeg sistema za različite organizacija, društva, delatnosti i poslove)\n– Dobijanje dozvola od RATEL-a (Republičke agencije za elektronske komunikacije)\n– Nabavka, programiranje, instalacija i ugradnja radio stanica i opreme. (radio stanice, antene i ostala oprema)\n– Obuka ljudstva u rukovanju radio stanicama i sistemom radio veze.\n– Tehnički pregled radio stanica ( u periodu od 1 godine od dobijanja dozvola)\n– Održavanje radio stanica i opreme (servis).\nZa sve informacije i dogovore kontaktirajte nas.


Kurs i obuka poslovne komunikacije na francuskom jeziku - Audio verzija\nDa bi neko ko posluje sa kompanijama iz Francuske ili, pak ko u svakodnevnoj poslovnoj komunikaciji koristi francuski jezik mogao da se odlično snađe u svakoj situaciji, trebalo bi da pohađa ovu specijalizovanu obuku. Međutim, moraju da znaju da se od svakoga koga zanima kurs i obuka poslovne komunikacije na francuskom jeziku zahteva i da na ulaznom testu provere znanja pokaže da pomenuti jezik zna na nižem srednjem nivou, a što odgovara B1 nivou Zajedničkog evropskog referentnog okvira za jezike. A podrazumeva se i to da oni polaznici čiji nivo poznavanja francuskog jezika odgovara nekom od viših nivoa prema CEFR - u (The Common European Framework for languages) može da se smatra da je u prednosti, uzevši u obzir da će mu to i omogućiti lakše savladavanje gradiva koje predviđa zvaničan nastavni program.\nAkademija Oxford i kompanijama koje to žele nudi mogućnost da bude organizovan korporativni kurs i obuka poslovne komunikacije na francuskom jeziku, a u sklopu koje će određeni broj zaposlenih da savlada sve što je potrebno da bi na što uspešniji način komunicirali na ovom jeziku u poslovnom okruženju, čime će i poslovanje te kompanije biti znatno poboljšano. Organizovanje korporativne obuke može da bude izvršeno u prostorijama te kompanije ili u jednoj od naših poslovnica. A u našoj ponudi je i onlajn vrsta nastave, stim što princip njenog organizovanja isključivo zavisi od zahteva koji je konkretna kompanija ima, iako se u većini slučajeva korporativna obuka organizuje u grupama koje su uvek manje. Ali postoji mogućnost i da je polaznici pohađaju individualno ili u okviru poluindividualne obuku, o čemu će se dogovoriti svakako predstavnici organizatora i određene kompanije.\nSa druge strane, pojedinačni polaznici koje interesuje kurs i obuka poslovne komunikacije na francuskom jeziku biraju da li će da nastavu prate putem interneta ili su, ipak za interesovani da to učine u našim poslovnicama, a kroz individualnu, grupnu ili poluindividualnu nastavu. Princip prema kome su sve one organizovane se ne razlikuje samo po broju prisutnih polaznika, već i po tome što kod grupne nastave sve unapred definiiše organizator, a kod individualnog i poluindividualnog kursa polaznik stiče pravo da se sa predstavnikom naše poslovnice dogovori o terminima, odnosno o datumu organizovanja, kao i da sa njim precizira dinamiku održavanja jedne od tih vrsta obuke.\nOsnovni uslov koji mora da bude ispunjen da bi grupna obuka i kurs poslovne komunikacije na francuskom jeziku mogla da počne jeste da se prijavi dovoljno polaznika, a što podrazumeva zapravo formiranje grupe od četvoro njih najmanje, dok ih osmoro maksimalno može biti prisutno u sklopu jedne grupe.\nBez obzira kada poželi, svako ko je zainteresovan da pohađa ovaj kurs ima pravo da se prijavi preko mejla naše institucije, ali je u toj situaciji obavezan i da naglasi u kom gradu bi voleo da bude upisan, to jest da pohađa ovu obuku, uzevši u obzir da naša institucija ima svoja predstavništva otvorena u gotovo svakom gradu u našoj zemlji. Takođe, zainteresovani mogu da se prijave i preko broja telefona i to tačno određene poslovnice, a uz to imaju pravo i da dođu u njene prostorije i na taj način da izvrše prijavljivanje. Svakako će ubrzo po prijavljivanju da budu obavešteni o datumu kada će biti organizovan inicijalni test provere znanja francuskog jezika, a na osnovu tih rezultata se mora doneti odluka da li zainteresovani polaznik ispunjava osnovni uslov da mu bude dozvoljeno da pohađa pomenuti kurs.\nKurs i obuka poslovne komunikacije na francuskom jeziku - plan i program\nNa uvodnom času će predavači svim prijavljenima predstaviti osnovna pravila ponašanja u Francuskoj, odnosno ona pravila koja su usko vezana za poslovno komuniciranje na ovom jeziku, a koja se svakako donekle razlikuju od onih koja su prisutna na teritoriji naše zemlje. Nakon toga, kurs i obuka poslovne komunikacije na francuskom jeziku se usmerava na različite segmente koji su vezani za komuniciranje u poslovnom svetu, tako da će polaznici prvo biti upućeni u način pisanja radne biografije, to jest CV - ja na francuskom jeziku, ali će im biti prezentovano i kako bi valjalo da napišu motivaciono pismo na ovom jeziku, a da bi pridobili pažnju potencijalnog poslodavca. Zatim će im biti objašnjeno i kako funkcioniše intervju za posao kada se obavlja u nekoj francuskoj kompaniji, to jest sa poslodavcem kome je ovo maternji jezik. Iako ovi segmenti primarno ne mogu da se svrstaju u umeće poslovne komunikacije, jako je važno kako im se pristupa zarad izgradnje pozitivnog poslovnog imidža.\nPredavači posle toga upućuju prisutne u način komuniciranja putem telefona, te će oni tom prilikom da nauče kako funkcioniše razgovor koji se na taj način vodi na francuskom jeziku, odnosno kako je potrebno izvršiti predstavljanje i započeti razgovor, a zatim i kako bi trebalo da se određeni sastanak ugovori, te sve detalje vezane za taj segment. A podrazumeva se da će obuka i kurs poslovne komunikacije na francuskom jeziku biti usmerena i na način dočekivanja gostiju, odnosno poslovnih partnera iz Francuske, gde će ih profesori naučiti na koji način funkcioniše vođenje neformalnog razgovora koji se odvija pre nekog poslovnog sastanka, te kako se treba ponašati kada se vrši doček tih posetilaca i, generalno kako bi trebalo da im bude prezentovana kompanija, grad i slično.\nUz to, svi prisutni će biti upoznati sa načinom na koji se pišu različite vrste izveštaja u poslovanju na ovom jeziku, a podrazumeva se da kada se organizuje korporativna obuka i kurs poslovne komunikacije na francuskom jeziku ovaj segment posebno može biti usmeren upravo na one teme koje su zaposlenima u određenoj kompaniji zanimljive, mada se uglavnom obrađuju one vrste poslovnih izveštaja koje su i najčešće u upotrebi. A predavači će svim prisutnima omogućiti i sticanje znanja koja se odnose na vođenje sastanaka sa poslovnim partnerima iz Francuske, tako da će ih upoznati prvo sa načinom zakazivanja sastanaka, odnosno sa time koliko je važno potvrditi dogovorene detalja. Isto tako će biti reči i o ponašanju u onim situacijama kada je neophodno odložiti neki poslovni sastanak ili ga, pak otkazati, te će im biti pojašnjeno i kako se sastanak otvara, odnosno na koji način se njime upravlja, ali i koliko je bitno da jasno izraze stavove na francuskom jeziku i kako se izvode zaključci sa konkretnog sastanka i definišu usvojeni zadaci i slično.\nVrlo je važno da naglasimo i to da je kurs i obuka poslovne komunikacije na francuskom jeziku zamišljena ne samo kao teorijska nastava, već da svi prisutni imaju priliku i da učestvuju u nekoj vrsti praktičnog segmenta, a u okviru koga predavači nastoje da im prezentuju različite situacije i u njih ih uključe. A samim tim što će u toku trajanja nastave svi zainteresovani imati priliku da učestvuju u različitim situacijama koje mogu da im se dogode na radnom mestu, oni će i mnogo jasnije sagledati sva znanja koja su predstavljena u teorijskom delu.\nTakođe će biti govora i o umetnosti pregovaranja na francuskom jeziku, te će svi prisutni i da se upoznaju sa čitavim tokom vođenja pregovora i to od uvodnog dela, preko otvaranja pregovora, pa do detalja koji se odnose na vođenje čitavog procesa pregovaranja. A predavači će da nastoje i da im objasne kako se vrši pregovaranje oko željene cene ili, pak oko količine, odnosno uslova plaćanja, a zatim će im ukazati i na greške koje se često u pregovorima javljaju, pa ste neretko dešava da postoje određene nejasnoće, tako da će naučiti i na koji način njih da izbegnu, ali i kako da pregovore uspešno privedu kraju i izvedu potrebne zaključke.\nBudući da je poslovna korespondencija danas uglavnom usmerena na elektronsku, to jest na komuciranja preko mejlova, polaznici će imati mogućnost i da se upoznaju sa pravilnim pisanjem mejlova, odnosno sa odgovaranjem na pristigle, te će im profesori objasniti i koja je razlika između pisanog francuskog jezika i govornog, ali i koje su razlike prisutne u pogledu izražavanja u ta dva segmenta.\nNa kraju kurs i obuka poslovne komunikacije na francuskom jeziku upućuju polaznike i na vrlo važan segment koji je vezan za poslovnu komunikaciju, a koji se odnosi na prezentovanje, to jest na izradu prezentacija različite strukture, gde će oni naučiti prvo kako je potrebno načiniti prezentaciju da ona ostavi vrlo pozitivan utisak na poslovne partnere kojima je francuski jezik maternji, ali i sve ostalo što je važno za pravilno prikazivanje određenog proizvoda ili usluge.\nSvaki polaznik koji bude završio ovaj kurs bi trebalo da vrlo brzo oseti pozitivan efekat primene svih znanja koja je stekao tom prilikom, a svakako se očekuje i da kompanija u kojoj je on zaposlen ili u kojoj će biti zaposlen, vrlo brzo poboljša svoju poslovnu saradnju sa poslovnim partnerima iz Francuske, odnosno da uspostavi usku poslovnu saradnju sa osobama koje se koriste tim jezikom.\nKako se organizuje obuka i kurs poslovne komunikacije na francuskom jeziku?\nKurs i obuka poslovne komunikacije na francuskom jeziku se organizuje širom Srbije, to jest u poslovnicama Akademije Oxford, a uz to svaki pojedinačni polaznik ima pravo da se opredeli za njeno praćenje preko interneta, kada je prati putem virtuelnih učionica. A za svaku od tih vrsta nastave važi pravilo da polaznici biraju između individualne, grupne i poluindividualne obuke, te ukoliko je neka kompanija zainteresovana da se organizuje korporativna obuka i kurs poslovne komunikacije na francuskom jeziku za njene zaposlene, osim navedenih mogućnosti takođe ima pravo i da zahteva da nastava bude sprovedena u prostorijama koje ona odredi. Ipak, vrlo je važno naglasiti da će predstavnici te kompanije o svim potrebnim detaljima da se usaglase sa predstavnikom organizatora.\nSvaka od pomenutih vrsta nastave se organizuje za različit broj polaznika, ali i prema tačno definisanim uslovima, tako da između 4 i 8 njih može da pohađa nastavu u grupi, a dvoje njih poluindividualnu, te samo jedan polaznik može da bude prisutan u okviru individualne nastave.\nTermine i dinamiku kod grupne obuke određuje organizator, dok se polaznik i predavač o njima, ali isto tako i o datumu kada će individualna ili polu individualna obuka i kurs poslovne komunikacije na francuskom jeziku da počne međusobno dogovaraju.\nOdređeno je i da se grupna vrsta kursa organizuje tek nakon što se bude prijavilo najmanje četiri osobe koje žele da je pohađaju, a nevezano za to da li je u pitanju online ili nastava koja se prati u jednoj od poslovnica organizatora. Tek kada taj uslov bude bio zvanično ispunjen, dobiće svi prijavljeni obaveštenje o detaljima, to jest o dinamici održavanja časova i terminima.\nKome je obuka i kurs poslovne komunikacije na francuskom jeziku namenjena?\nKurs i obuka poslovne komunikacije na francuskom jeziku je svakako prvenstveno namenjena osobama koje su zaposlene u bilo kojoj kompaniji, a u okviru koje se komunikacija kako sa poslovnim partnerima, tako i sa menadžmentom, odnosno zaposlenima odvija na francuskom jeziku.\nAli, to ni u kom slučaju ne znači da nastavu ne može da pohađa svako ko želi da usavrši način komunikacije na pomenutom jeziku, stim da je neophodno da prethodno poseduje znanje francuskog jezika i to na nivou B1, a u skladu sa odredbama koje navodi Zajednički evropski referentni okvir za jezike, te će se na osnovu rezultati inicijalnog testa proceniti da li prijavljeni polaznik zadovoljava ove zahteve.\nKoliko traje kurs i obuka poslovne komunikacije na francuskom jeziku?\nSamo od izbora svakog pojedinačnog polaznika o vrsti nastave koju želi da pohađa zavisi i koliko traje obuka i kurs poslovne komunikacije na francuskom jeziku. A pod tim se misli na činjenicu da će 32 školska časa, koliko je predviđeno zvaničnim nastavnim programom, u okviru grupne nastave biti raspoređeni onako kako to definiše organizator, odnosno u terminima koje svakako on unapred definiše.\nAli, sa druge strane, kada je u pitanju individualni kurs i obuka poslovne komunikacije na francuskom jeziku, kao i poluindividualna vrsta nastave, svaki polaznik koji je za njih zainteresovan i predavač koji je zadužen da vodi taj tip kursa će zajedno da definišu ukupno trajanje, a u smislu da 32 školska časa mogu da rasporede onako kako se dogovore.\nNaravno, sve ovo se odnosi ne samo na online kurs, već isto tako i na onaj koji podrazumeva organizovanje nastave u prostorijama poslovnica Akademije Oxford. A isto tako je bitno naglasiti da kompanija koju interesuje korporativna obuka i kurs poslovne komunikacije na francuskom jeziku ima pravo da zahteva da se proširi nastavni program i to onda kada to smatra potrebnim, a svakako će imati priliku da se o svim segmentima vezanim za organizovanje te vrste nastave predstavnik određene firme dogovori sa osobom koja je u okviru Akademije Oxford za to i nadležna.\nGde i kada se održava obuka i kurs poslovne komunikacije na francuskom jeziku?\nSvaki pojedinačni prijavljeni u trenutku upisa treba da navede da li ga interesuje online kurs i obuka poslovne komunikacije na francuskom jeziku ili želi nastavu da prati u jednoj od poslovnica organizatora. A uz to, bira i između grupne nastave, koju pohađa između četvoro i osmoro ljudi istovremeno, odnosno poluindividualne, koju prati dva polaznika i individualne, u okviru koje je prisutan samo po jedan polaznik.\nTermini u kojima se nastava održava se razlikuju upravo u zavisnosti od izbora svakog polaznika, a njih kao i dinamiku samo kod grupne nastave definiše organizator, dok se kod ostala dva tipa ovog kursa polaznici o svemu moraju dogovoriti sa nadležnim licem konkretne poslovnice, to jest sa profesorom. A jedino ograničenje koje ima grupna obuka i kurs poslovne komunikacije na francuskom jeziku se odnosi na datum početka, budući da se on isključivo određuje nakon što se minimum 4 osobe prijave za pohađanje tog tipa obuke i to bez obzira da li je u pitanju online grupni kurs i obuka poslovne komunikacije na francuskom jeziku ili onaj koji se u poslovnicama organizatora sprovodi.\nTakođe je u našoj ponudi i korporativna obuka, a o svim detaljima koji se odnose na organizovanje tog tipa nastave, to jest na način i mesto sprovođenja, će se predstavnici zainteresovane kompanije dogovoriti sa ovlašćenim licem Akademije Oxford.\nna testu koji će uraditi pre početka ove obuke, svaki polaznik mora minimum da pokaže B1 nivo znanja francuskog jezika i to isključivo prema pravilima koja navodi CEFR (The Common European Framework for languages)\nprijavu vrše svi zainteresovani direktno u jednoj od poslovnica organizatora ili preko telefona, to jest putem mejla\nu poslovnici u kojoj se kurs i obuka poslovne komunikacije na francuskom jeziku sprovodi ili u kojoj se polaznik upisuje, se vrše i sva plaćanja na koje se svaki pojedinačni polaznik obavezuje\nSpisak gradova poslovne komunikacije na francuskom jeziku


Uhapšenom advokatu Navaljnog preti tri meseca zatvora\nRuske bezbednosne snage su privele Ivana Pavlova, advokata Antikorupcijske fondacije opozicionara Alekseja Navaljnog u slučaju koji tužilaštvo smatra ekstremističkim, otkrio je putem Fejsbuka kolega uhapšenog Jevgenij Smirnov.\nAdvokatu preti tri meseca zatvora, ako ga proglase krivim, preneo je Rojters.\nPavlov, koji je advokat specijalizovan za izdaju, špijunažu i ostala osetljiva pitanja, optužen je da je otkrio tajne informacije koji se tiču aktuelne >> Pročitaj celu vest na sajtu Radio Televizija Vojvodine << strage, dodao je Smirnov.\nPavlov, koji živi u Sankt Petersburgu, priveden je u hotelu "Moskva", saznala je agencija TASS, citirajući neimenovani izvor.\nU četvrtak, Pavlov je predstavljao Navaljnog pred sudom u Moskvi, pošto tužilaštvo traži da se grupa Navaljnog proglasi ekstremističkom organizacijom.\nIzvor: Kurir, 30.Apr.2021\nRuska policija uhapsila advokata Ivana Pavlova, koji inače zastupa ruskog opozicionog lidera Alekseja Navaljnog, a koji je optužen da razotkrio informacije iz preliminarne istrage za šta mu preti tri meseca zatvora, saopštila je organizacija "Tim 29", koju vodi Pavlov.


Svaki tip dokumenta zahteva centralizovano čuvanje, upravljanje i praćenje jer u suprotnom je veliki rizik od stvaranja grešaka, mešanja verzija kao i gubljenja dokumentacije. Svaki dokument tokom životnog ciklusa ima različit status (u radu, odobren, arhiviran...)\nOrganizacija i navigacija kroz projektnu dokumentaciju\nSvi smo navikli da organizujemo dokumentaciju kroz foldere. Koliko puta vam se desilo da jedan isti dokument mora ili treba da se nađe na više mesta u više foldera. Da li ste ga onda jednostavno iskopirali na više mesta?\nZamislite da u CAD softveru uradite SAVE i da dokument bude automatski snimljen, bez potrebe da ga svrstate u bilo kakav folder i da postoji način da ga lako nađete kada vam je potreban. Ako želite foldere, takozvani "Bookmarkeri" su na platformi najbliža definicija foldera. Lepota je što možete deliti strukturu foldera (bookmarkera) sa drugim članovima tima ali možete imati samo vašu strukturu koja je prilagođena vama, dok drugi imaju svoje strukture! Jedan dokument, model, crtež može da se nađe u neograničenom broju foldera ili bookmarkera a njegovom izmenom se ažurira na svim mestima.\nSigurnost i definisanje pristupa vašoj dokumentaciji\nKolaborativni prostor (Collaborative Space) je lokacija ili baza podataka u okviru koje se skladištu sva potrebna dokumentacija za vašu firmu, deo firme ili čak dokumentacija vezana za jedan projekat ili jednog klijenta. Na ovaj način lako možemo definisati prava pristupa po princupu:\n1. mogu samo da vidim informacije - Contributors\n2. Mogu da vidim i dodajem\n3. Mogu da administriram i brišem\nPraćenje izmena kroz statuse i revizije dokumenata\nPraćenje revizija, pregled izmena kroz stablo i grananje rešenja. Definisanje statusa dokumentacije, zaključavanje, odobravanje i lansiranje dokumentacije...\nPoređenje i traženje razlika\nZamislite da imate više varijanti vašeg proizvoda, koji se kroz revizije i vreme menjao. Pogledajte kako lako možemo porediti dva različita proizvoda ili dve verzije istog!


Preventivna | TIA dentico\nPoliranje zuba – metod uklanjanja mekih naslaga sa zuba, specijalnim aparatom AIR-FLOW, koji izbacuje prašak pod pritiskom vazduha. Na taj način polira a ne oštećuje zube zahvaljujući obliku i veličini zrna 55µ. http://youtu.be/ZKHPP0Pc6yU\nPostoji i manuelni metod poliranja zuba pomoću Purodent paste.\nFluorisanje zuba – se vrši specijalnim pastama koje se nanose na zube. Lokalna primena TOOTH MOUSSE, sa bio-razgrađujućim calcium-om i phosphat-om i gelovi sa visokom koncentracijom fluorida predstavljaju potpuno bezbolan tretman koji značajno doprinosi zdravlju zuba. Aplikacija gelova se vrši na potpuno čistim zubnim površinama, te se tretmanom postiže ugradnja fluora iz preparata u zubnu gleđ i na taj način se povećava otpornost zuba na dejstvo bakterija koje uzrokuju karijes.\nZalivanje fisura – se najcesce radi kod mlađih pacijenata, na stalnim zubima, u vremenu smene zuba.Na ovaj nacin se štite delovi zuba koji nisu završili svoj razvoj i, ujedno, se Vašoj deci olakšava pranje zuba. Naime, fisurni sistem na griznim površinama stalnih molara, pa čak i premolara, ume da bude vrlo izražen i kapljičastog oblika gde je najtanji deo u kontaktu sa površinom zuba, a deblji okrenut pulpi zuba. Da bi zaštitili prodor bakterija u ove prostore savetujemo zalivanje svih stalnih molara nakon njihovog nicanja, a ukoliko dete pokazuje izrazit stepen rizika za pojavu karijesa predložićemo Vam i eventualno zalivanje fisura na premolarima ukoliko su izražene. Zalivanje fisura vrši se najsavremenijim materijalima koji imaju mogućnost naknadnog otpuštanja jona fluora pružajući na taj način dodatnu zaštitu zdravlja zuba Vašeg deteta.


LDP: Srbija mora da povede region, a ne da gunđamo sa začelja - Infobrif\nLDP: Srbija mora da povede region, a ne da gunđamo sa začelja\nObjavljeno 26.08.2018. u 15:03\nČedomir Jovanović (Foto: LDP)\nBEOGRAD – Predsednik Liberalno demokratske partije Čedomir Jovanović izjavio je danas da septembarske susrete predsednika Srbije i Kosova vidi kao veliku šansu za dva društva da naprave iskorak u medjusobnim odnosima i da se konačno konkretizuje politika koja će Kosovu i Srbiji otvoriti perspektivu za normalan život.\nJovanović je u pisanoj izjavi naveo da predsednik Srbije Aleksandar Vučić ima obavezu da izadje s jasnim planom u septembru, koji mora imati širinu dovoljnu i za interese kosovskih Srba, ali i Albanaca koji žive na Kosovu, kao i gradjana Srbije od čije podrške taj plan presudno zavisi.\n„Nemamo prava da sabotiramo taj potencijalni dogovor zbog predizbornog pozicioniranja. Nisam spreman da žrtvujem budućnost generacija naše dece da bih osvojio nekoliko procenata na narednim izborima, i to je ono što LDP razlikuje od Saveza za Srbiju i ostatka opozicije“, istakao je Jovanović.\nOn je ocenio da su noćna mora stavovi predsednika DS Zorana Lutovca da nema dogovora o Kosovu dok je Vučić na vlasti, lidera Dveri Boška Obradović da nema dogovora dok Rusija ne postane svetska supersila, dok za to vreme Milan Stamatović formira dečje paravojne jedinice u Srbiji.\n„To nije slika sveta o kojoj maštamo, već noćna mora“, istakao je Jovanović.\nOn je naveo da zbog toga predlažu „Koaliciju za mir“ koja će ponuditi odgovor na aktuelne izazove, zasnovan na vrednostima mira i saradnje, a ne na pojedinačnim interesima.\n„Hoćemo da okupimo ljude kojima je zajednička potreba da se naša zemlja i region suštinski evropeizuju, da stavimo tačku na plemenske sukobe i da razumemo naše zajedničke interese dugoročnije od jednog izbornog ciklusa. Koalicija za mir neće biti predizborni projekat, već izraz naše potrebe da moramo drugačije da se bavimo politikom“, naveo je lider LDP-a.\nOn je naveo da, koliko god se pokušava zaustaviti vreme kroz ideju zamrznutog konflika, život teče – Crna Gora je ušla u NATO, Makedonija je napravila istorijski dogovor sa Grčkom, Kosovo se otvara prema Evropi, dobija viznu liberalizaciju.\n„Srbija mora da se priključi i da povede region u tim procesima, a ne da gundjamo sa začelja. Decenijama već delimo nevolje i probleme, vreme je da postižemo zajedničke uspehe“, ističe Jovanović.\nKako je dodao, najveća slabost društva u Srbiji poslednjih trideset godina jeste to što ne ume da razume vreme u kome se živi.\n„Od pada Berlinskog zida do danas smo pogrešno tumačili svet i zbog toga ostali izolovani i odbačeni, bez partnera koji nas razumeju i iskreno podržavaju. Vreme je da prestanemo da u svima drugima tražimo krivce, već da preuzmemo odgovornost za gubitničku politiku koju smo vodili decenijama i da napravimo suštinski zaokret. Naša budućnost je u Evropi, zajedno sa svim našim susedima, i naš prvi zadatak na tom putu jeste da izgradimo trajni mir u regionu“, istakao je Jovanović.\nPredsednici Srbije i Kosova Aleksandar Vučić i Hašim Tači sastaće se 7. septembra u Briselu s visokom predstavnicom EU Federikom Mogerini, koja posreduje u dijalogu Beograda i Prištine o normalizaciji odnosa.\nObradović predlaže ko treba da odlučuje o KiM\nRusija upozorava na moguće krupne provokacije


Potpisan memorandum o saradnji sa opštinom Barajevo u okviru projekta regionalne deponije – GEM info\nPotpisan memorandum o saradnji sa opštinom Barajevo u okviru projekta regionalne deponije\nGradske opštine Lazarevac i Barajevo potpisale su memorandum o saradnji na uspostavljanju postrojenja za separaciju i reciklažu komunalnog neopasnog otpada nastalog na području ove dve opštine. Sporazume su potpisali predsednici opština Bojan Sinđelić i Slobodan Bata Adamović u prisustvu saradnika i predsednika skupštine PD “Eko Tamnava Ub” Đorđa Maksimovića. Kvalitetno upravljanje otpadom je za obe lokalne samouprave jedan od primarnih zadataka i davno smo prepoznali značaj ove deponije i uključili se u projekat. Očekujemo da u ovoj godini konačno počne proces izgradnje, rekli su predstavnici obe opštine.\nRegionalna deponija “Kalenić” locirana je na 70 hektara devastiranih kopova RB “Kolubara” a zajednički je grade Valjevo, Ub, Lajkovac, Ljig, Monica, Osečina, Vladimirci, Koceljeva, Barajevo, Lazarevac i Obrenovac. Radi se o trenutno najvećem regionalnom projektu u Srbiji iz oblasti zaštite životne sredine. U cilju nastavka realizacije ovog projekta, opštine Barajevo i Lazarevac potpisale su sporazum o saradnji.\nRegionalni centar, pored primarne separacije otpada u opštinama, gradovima i domaćinstvima, podrazumeva i sekundarnu selekciju i proizvodnju energije iz bio mase, reciklažu građevinskog otpada, mesto gde će se obavljati mnogo korisnih stvari sa kojima će se valorizovati ono što se danas zove otpad na teritoriji 11 opština i gradova, gde će imati svoju vrednost. Regionalni sistem „Kalenić“ projektovan je po decentralizovanom modelu. Predviđena su tri centra za preradu otpada i to u Valjevu, Lazarevcu i Obrenovcu.\nSlobodan Bata Adamović\nVlada Republike Srbije donela je odluku da 65 miliona dinara usmeri za izradu projekta za građevinsku dozvolu, reviziju Regionalnog plana upavljanja i tehničku pomoć, što automatski podrazumeva dobijanje građevinske dozvole, a izvođenje radova je planirano u drugoj polovini 2019. godine, rekao je ovom prilikom Đorđe Maksimović, predsednik skupštine PD “Eko Tamnava Ub”.\nĐorđe Maksimović, predsednik skupštine PD “Eko Tamnava Ub”\nU pitanju je projekat od nacionalnog interesa, kojim će na najbolji mogući način, a u skladu sa standardima Evropske unije, biti uspostavljen celovit sistem upravljanja otpadom.\nŠeruj post "Potpisan memorandum o saradnji sa opštinom Barajevo u okviru projekta regionalne deponije"\n← Državni sekretar Bojan Stević u poseti Kruševcu- Svetski dan civilne zaštite\nZa predsednika Saveta za bezbednost GO Lazarevac imenovan je Đorđe Maksimović →


Američki zvaničnik o haosu na aerodromu u Kabulu: Poginulo najmanje sedam osoba\nizjavio za AP\nZvaničnik je kazao kako je nekoliko stotina ljudi ušlo na pistu s koje polijeću avioni te da je u tom metežu smrtno stradalo najmanje sedam osoba, a među njima su oni koji su pali iz aviona dok je polijetao\nU haosu do kojeg je došlo na aerodromu “Hamid Karzai” u Kabulu na kojem SAD vodi operaciju evakuacije, poginulo je najmanje sedam osoba, prenosi Anadolu Agency (AA).\nAmerički zvaničnik odbrane, čiji identitet nije saopćen, u izjavi za novinsku agenciju “Associated Press” (AP) analizirao je haos do kojeg je došlo na aerodromu u Kabulu.\nZvaničnik je kazao kako je nekoliko stotina ljudi ušlo na pistu s koje polijeću avioni te da je u tom metežu smrtno stradalo najmanje sedam osoba, a među njima su oni koji su pali iz aviona dok je polijetao.\nDodao je kako je sigurnost na aerodromu ponovo uspostavljena, a pista očišćena, te da će evakuacijski letovi biti nastavljeni.\nZračne operacije su privremeno obustavljene nakon što su američki vojnici usmrtili dvojicu Afganistanaca koji su navodno bili naoružani, kao i haosa do kojeg je došlo na aerodromu.\nU okviru sporazuma između SAD-a i talibana postignutog u februaru 2020., međunarodne snage su ove godine počele povlačenje iz Afganistana.\nSporazumom je predviđeno da ne budu izvođeni napadi na međunarodne snage, dok nisu predviđene aktivnosti talibana usmjerene protiv afganistanskih snaga sigurnosti.\nTalibani su u Dohi nastavili pregovore s afganistanskim vlastima, a istovremeno od juna intenzivirali napade na mnoge distrikte u Afganistanu. U posljednjih mjesec dana vrlo brzo su uspostavili kontrolu nad centrima mnogih provincija.\nTalibani koji su opasali Kabul, nakon što je 15. augusta predsjednik Afganistana Ashraf Ghani napustio zemlju, preuzeli su kontrolu nad gradom bez da je došlo do sukoba.


Danima unazad drama koju su svojom odlukom izazvali princ Hari i Megan Markl drma čitav svet, a svaki pokret kraljevske porodice je pod budnim okom javnosti.\nDa u domu kraljice Elizabete II u Britaniji apsolutno ništa trenutno ne funkcioniše, dokaz je i današnje pojavljivanje jedne od najmoćnijih žena na svetu.\nNaime, kraljica je prvi put, otkako su Hari i Megan saopštili da se u finansijskom smislu povlače i odvajaju od kraljevske porodice uslikana danas.\nMEGAN NAPUSTILA BRITANIJU U jeku skandala, vojvotkinja uletela u avion, a evo gde je sin Arči\nOna je ušla u automobil i odvezla se sa luksuznog imanja, a mi vam donosimo prve fotografije.\nVidi se da kraljica uopšte nije dobro raspoložena, a nije se ni trudila da pokaže drugačije.


Pre mesec dana je Viši sud u Beogradu doneo prvostepenu presudu Rastislavu Diniću, Nemanji Poleksiću i Marku Nikoliću, osudivši ih na godinu dana zatvora, uslovno na tri godine. Oni su osuđeni na osnovu tužbe “srpskog Majkla Mura”, režisera Borisa Malagurskog, autora dokumentarnog filma “Pretpostavka pravde”, u kome se pozabavio “drugačijim viđenjem” ubistva francuskog navijača Brisa Tatona 17. septembra 2009, na Obilićevom vencu u Beogradu, neposredno pred fudbalsku utakmicu Partizan – Tuluz. Za ovaj zločin pred Apelacionim sudom u Beogradu osuđena je grupa od 14 huligana, navijača Partizana, najpre na ukupno 240 godina, da bi im početkom 2012. kazna bila prepolovljena. U septembru iste godine Malagurski je podneo krivičnu prijavu protiv dvanaest članova internetskog foruma Parapsihopatologija zbog navodno organizovanih pretnji po život i ličnu i profesionalnu bezbednost. Budući da se nedavna presuda forumašima poklopila sa objavljivanjem spiskova protiv “neprijatelja srpstva” i sa otvorenim pozivima na linč Žena u crnom koji je uputio portparol Antiterorističke jedinice srbijanskog MUP-a, nacionalno osvešćena intelektualna elita je iskoristila priliku da izjednači ove događaje i trojicu forumaša stavi u isti rang sa delovanjem nacionalističkih aktivista. U svemu tome, brutalno ubistvo Brisa Tatona u centru Beograda ostalo je kao marginalna činjenica, koju je film “Pretpostavka pravde” zaista izmestio iz fokusa, favorizujući tezu o nevinosti ubica i instrumentalizacijisrpskog pravosuđa od strane zapadnih sila. Ovo su dve ključne činjenice na kojima je dvadesetpetogodišnji Malagurski zasnovao svoj filmski opus, koji je relativno brzo prepoznat na stranicama “Politike” kao delo “režiserskog vunderkinda”. Ovakve pohvale nisu tako olako izrečene ranije ni u slučajevima pojave režisera Borisa Mitića, ni pisca Vladimira Kecmanovića. No u svakom slučaju, Malagurski je brzo nadrastao ove zvezde “Politike” i postao zaštitni znak srpske borbe za “drugačiju istinu”.\nUspon Malagurskog dogodio se već nakon njegovog prvog filma “Kosovo: možete li da zamislite” koji je, kako pišu izveštači prestoničkog lista, prikazan sa velikim uspehom na Međunarodnom filmskom festivalu u istočnom Sarajevu. Tamo je “srpski Majkl Mur” dobio ideju za svoj naredni film “Težina lanaca”, u kome je dodatno razradio svoje početne teze. S obzirom na to da je nastojao da na svetlo dana iznese “još jednu pozitivnu priču o nama”, Malagurski se upustio u proces montaže-atrakcije koji je trebalo da proizvede novi narativ o raspadu Jugoslavije. Njegov filmski postupak blizak je sa metodologijom teorije zavere, koja uvek operiše sa do sada neotkrivenim dokumentima, koji bacaju neočekivano svetlo na minule događaje, tako da se za trenutak gube obrisi onog što se dogodilo u realnosti i prelazi se na metanivo interpretacije. Tako je u svom filmu “Težina lanaca” Malagurski na osnovu “poverljivih dokumenata” pokušao da pokaže kako su “postojale zakulisne radnje koje su dovele do krvavog raspada Jugoslavije”. Postupak je murovski – mnogo zvučnih imena u igri, mozaična svedočenja i režiser kao narator – ali je rezultat mokrogorski. Novi filmski jezik je opčinio domaće medije, tako da je Malagurski dobio promociju i u emisiji Mire Adanje Polak, tradicionalno zadivljene kako glamurom tako i uspehom “našeg čoveka” u svetu. Teza o “dobrim ljudima u zlim vremenima” otvarala mu je sva vrata, dok je Malagurski svojim dokumentarcima politički reaktualizovao goruće srbijanske teme, koje su zapravo povezane sa preoznačavanjem krivice i odgovornosti za rat i zločine, nudeći uvek tobože nepoznatu stranu priče, koja ulepšava sliku Srbije. Zanimljivo je i to da se Malagurski, otisnuvši se na studije režije u Vankuver, povezao sa “najzapadnijim srpskim listom”, “Kišobranom”, u kome dijaspora, tradicionalno sklona najgorem desničarenju, razglaba o istim takvim stvarima samo sa mnogo manje atraktivnosti nego što je to slučaj u senzacionalističkoj kinematografiji ovog režisera. Novac za produkciju ovih filmova Malagurski je takođe nalazio u dijaspori, američkoj ili australijskoj. Stoga je film “Težina lanaca” imao premijeru u australijskom gradu Pertu.\nJedno od glavnih neprijatnih pitanja koje su forumaši Parapsihopatologije postavljali režiseru Malagurskom i njegovoj koleginici Ivani Rajović, bilo je pitanje o poreklu novca za produkciju filma “Pretpostavka pravde”, što je sakriveno od javnosti. Takođe, bilo je zanimljivo i to da je film produciran u isto vreme dok je tekla kampanja za ponavljanje krivičnog postupka. Glavni junaci filma su advokati odbrane optuženih, a jedan od njih zastupao je samog Malagurskog u procesu protiv trojice forumaša. Sve u svemu, Bris Taton je brutalno ubijen u centru Beograda, a film je izneo alternativno viđenje tog ubistva, po kome su neki od optuženih bili i po “hiljadu i dvesta koraka daleko od tog mesta”, dok je samo bacanje nesrećnog Francuza sa velike visine na beton iza javne garaže na Obilićevom vencu zapravo nesrećni slučaj. Kriva je komunalna služba koja nije sve to lepo obeležila, tako da nesrećnik, koga su huligani pretukli na smrt, nije mogao na vreme da se informiše o terenu i snađe pri pokušaju spasavanja. Raskadriravanje ovih laži u jednom delu srbijanske javnosti dočekano je sa ovacijama (česta situacija na premijerama Malagurskog), dok je manji deo reagovao poput forumaša koji su u zatvorenom delu internetskog foruma izložili ceo slučaj žestokoj kritici. Svakako je intelektualcima i komentatorima “Politike” drago da čuju kako se Bris Taton samoubio u Beogradu, isto kao što vole da čuju da se Srebrenica nije dogodila i da nisu postojali logori na tlu Srbije. Zato su njihove ocene ovakvih ostvarenja najviše moguće.\nKolumnista “Politike”, istoričar Čedomir Antić, vidi “Pretpostavku pravde” kao “jedan u potpunosti profesionalno urađen, niskobudžetni dokumentarni film”. On smatra da stavovi Malagurskog nemaju nikakvu medijsku promociju, ali da se, s druge strane, “promocija ekstremnih proalbanskih, prohrvatskih ili proevropskih organizacija u Srbiji graniči sa propagandnim terorom”. Presuda trojici članova foruma itekako ima veze sa ovim stavom koji je Antić opušteno izneo u “Politici”.


Krizni štab: Pooštravanje mera ako se poveća broj zaraženih u odnosu na broj testiranih - juGmedia\nKrizni štab: Pooštravanje mera ako se poveća broj zaraženih u odnosu na broj testiranih\nEpidemiološka situacija u Vranju je i dalje nesigurna, ali je pod kontrolom, izjavio je jutros epidemiolog iz tog grada Slađan Stanković i dodao da su u toku jučerašnjeg dana uzeti uzorci 280 ljudi, od kojih je na korona virus pozitivno 33.\n“Broj se malo smanjio u odnosu na prethodna testiranja. Uzeli smo 320 uzoraka koje ćemo danas poslati na analizu”, naveo je Stanković za RTS.\nKako je najavio, biće testirani radnici dva pogona u jednoj fabrici obuće, u kojoj su registrovana tri obolela.\nKazao je da su svi radnici iz fabrike „Dodić“ testirani i da je svih 55 obolelih stavljeno u bolničku izolaciju, dok su njihovi kontakti u kućnoj izolaciji.\n“Nekoliko je slučajeva sa lakšim upalama pluća, a to su srednje teška stanja. Uglavnom se radi o asimptomatskim slučajevima ili onima sa blagim kliničkim slikama”, rekao je epidemiolog.\nEpidemiolog Branislav Tiodorović ocenio je da povećan broj inficiranih u Vranju treba da vrati građane iz velikog opuštanja u ozbiljan odnos prema epidemiji.\nTiodorović je za televiziju Pink rekao da su novooboleli u Vranju skoro isključivo osobe sa lakšom kliničkom slikom a da neki uopšte nemaju simptome.\n„Ovo je moglo da se očekuje, generalno je u celoj zemlji došlo do opuštanja. Važno je da se u fabrikama drže svih pravila ponašanja u toku rada ali i prevoza do radnog mesta, kao i da pozitivne odvojimo i onemogućimo lokalnu transmisiju“, kazao je epidemiolog.\nKaže da nema mesta za paniku i dodaje da će se tokom nedelje videti da li će širom Srbije doći do povećanja broja pozitivnih na prisustvo virusa korona.\n„Ako tog rasta nema ili je vrlo umeren, može se reći da smo dobro prošli. Ako imamo veći broj pozitivnih, moraćemo da primenimo oštrije mere“, kazao je Tiodorović.\n„Svaki nezaštićeni kontakt duži od 15 minuta dovoljan je da se prenese dovoljna količina virusa, što nam pokazuje da mere prevencije nisu sprovedene. Unošenje virusa u koletkive i njegovo širenje je pokazatelj kako korona može brzo da se širi u zatvorenom prostoru. Zato je važno da se maske nose u zatvorenim prostorima i da se i dalje radi aktivan nadzor kako bi se otkrili asimptomatski slučajevi“, istakla je Kisić Tepavčević.\nRadnik poginuo na gradilištu u Subotici, pao s visine od 12 metara\nU akciji „Ciklon“ uhapšeni i Leskovčani\nLESKOVAC – Među 123 osobe koje su u Srbiji uhapšene danas u akciji „Ciklon“ zbog sumnje da su izvršila kriviča dela iz oblasti organizovanog…\n19.05.2020. u 12:05\ntesko pobratime da je situacija pod kontrolom


Sreda, 23. februar 2011.\nČetrdeset treća sednica Odbora za zdravlje i porodicu\nOdbor za zdravlje i porodicu održao je 23. februara 2011. godine Četrdeset treću sednicu. Sednici je predsedavao predsednik Odbora dr Paja Momčilov, a sednici su prisustvovali državni sekretari Ministarstva zdravlja dr Periša Simonović i dr Nevena Karanović i pomoćnik ministra zdravlja dr Ivana Mišić sa saradnicima.\nUtorak, 28. decembar 2010.\nČetrdeset druga sednica Odbora za zdravlje i porodicu\nČlanovi Odbora za zdravlje i porodicu su, na sednici održanoj 28.decembra, razmatrali predstavke građana i organizacija upućenih Odboru za zdravlje i porodicu, Izveštaj o radu Odbora u 2010.godini i predlog aktivnosti za 2011.godinu.\nSreda, 22. decembar 2010.\nČetrdeset prva sednica Odbora za zdravlje i porodicu\nOdbor za zdravlje i porodicu je, na sednici održanoj 22. decembra, u okviru svog delokruga, razmatrao Predlog Zakona o budžetu Republike Srbije za 2011. godinu, Razdeo 62. Ministarstvo zdravlja, sa Finansijskim planom Republičkog zavoda za zdravstveno osiguranje.\nČetrdeseta sednica Odbora za zdravlje i porodicu\nČlanovi Odbora za zdravlje i porodicu su, na sednici održanoj 20. decembra 2010. godine, razmatrali u pojedinostima Predlog zakona o izmenama i dopunama Zakona o zdravstvenoj zaštiti, Predlog zakona o dopunama Zakona o komorama zdravstvenih radnika i Predlog zakona o psihoaktivnim kontrolisanim supstancama.\nSreda, 15. decembar 2010.\nTrideset deveta sednica Odbora za zdravlje i porodicu\nOdbor za zdravlje i porodicu održao je 15. decembra 2010. godine Trideset devetu sednicu. Sednici je predsedavao predsednik Odbora dr Paja Momčilov, a sednici su prisustvovali državni sekretar Ministarstva zdravlja dr Periša Simonović sa saradnicima.\nSreda, 1. decembar 2010.\nTrideset osma sednica Odbora za zdravlje i porodicu\nOdbor za zdravlje i porodicu održao je 1. decembra 2010. godine Trideset osmu sednicu. Sednici je predsedavao predsednik Odbora dr Paja Momčilov, a sednici su prisustvovali državni sekretar Ministarstva zdravlja dr Periša Simonović, pomoćnik ministra zdravlja Zorica Pavlović, predstavnici Lekarske komore Srbije, Farmaceutske komore Srbije, Komore biohemičara Srbije, Stomatološke komore Srbije, Udruženja privatnih lekara Srbije i Kluba ''Zdravlje''.\nUtorak, 9. novembar 2010.\nTrideset sedma sednica Odbora za zdravlje i porodicu\nČlanovi Odbora za zdravlje i porodicu su, na sednici održanoj 3.novembra, razmatrali u pojedinostima Predlog zakona o izmenama i dopunama Zakona o zdravstvenoj zaštiti.\nSreda, 3. novembar 2010.\nTrideset šesta sednica Odbora za zdravlje i porodicu\nNa sednici Odbora za zdravlje i porodicu, koja je održana 13. oktobra, razmatrani su u načelu Predlog zakona o izmenama i dopunama Zakona o zdravstvenoj zaštiti i Predlog odluke o planu razvoja zdravstvene zaštite Republike Srbije.\nPonedeljak, 4. oktobar 2010.\nTrideset četvrta sednica Odbora za zdravlje i porodicu\nNa sednici sazvanoj na osnovu člana 71. stav 1 Poslovnika, koja je održana 4. oktobra, članovi Odbora za zdravlje i porodicu raspravljali su o Predlogu Poslaničke grupe Srpska radikalna stranka da Odbor zauzme stav povodom neprofesionalnog i neetičkog ponašanja načelnika VMA dr Miodraga Jevtića koji je onemogućio pružanje stručne medicinske pomoći prof. dr Vojislavu Šešelju.


NEVEROVATNO: Čak i da bude optužen, Vesić NEĆE ODGOVARATI za sve što je uradio! – Gerila\nGerila > Politika > NEVEROVATNO: Čak i da bude optužen, Vesić NEĆE ODGOVARATI za sve što je uradio!\nobjavljeno na Apr. 25, 2018 u 4:48 pm\nesić je na sličan način promovisao listu i u medijima. U televizijske emisije bi odlazio kao gradski menadžer, govorio o uspesima gradskih vlasti, a zatim govorio o izborima i hvalio SNS. Ili obratno, Vesićevo gostovanje kao jednog od kandidata za odbornika lako bi se pretvorilo u sumiranje rezultata ekipe koju u prestonici vode upravo Vesić i Mali.\nBudući da nismo sigurno ni da li sam Vesić ne misli da je javni funkcioner, pokušali smo da zakažemo razgovor sa njim i da ga pitamo, ali bez uspeha. Novinari su Agenciju za borbu protiv korupcije pitali zašto Vesić već tri godine ne prijavljuje imovinu, ali odgovor nismo dobili.\n“Ukoliko se striktno držimo ovlašćenja i zadataka pomoćnika gradonačelnika, postavlja se pitanje da li Vesić svojim javnim delovanjem u kampanji, ali i inače, izlazi iz okvira svojih nadležnosti i dužnosti. Otvaranje putne infrastrukture, posete različitim javnim funkcionerima i drugi javni nastupi za promociju rada Gradske uprave ne spadaju pod ‘savetovanje i predlaganje inicijativa'”, ocenjuje Dimitrijević.\nInače, osim gostovanja kod Vladimira Đukanovića, Vesić je tokom kampanje gostovao kod još jednog “kolege“ – kandidata za odbornika u Skupštini grada Beograda Živorada Žike Nikolića, poznatijeg kao Žika Šarenica. Zabeležili smo i kako je u kampanji obeležavao kraj radova na Kosančićevom vencu i na Brankovom mostu – naglašavajući kako su radovi završeni pre roka – iako su oba projekta zapravo kasnila mesecima ili čak godinama!\nOčigledno je da je Vesić, inače čovek bogate biografije, sada postao jedan od sinonima za funkcionersku kampanju. Podsećamo, prema podacima Transparentnosti, u kampanji pred parlamentarne izbore 2016. Vesić je povećao broj promotivnih aktivnosti za gotovo 300 odsto, u odnosu na prethodnu godinu, iako tada nije ni bilo izbora u Beogradu. Gradski menadžer tako, dakle, iz kampanje u kampanju koristi svoje aktivnosti koje u suštini plaćaju građani, a za promociju liste oko SNS. Međutim, trenutno nema načina da saznamo koliko novca je u pitanju, niti načina da Vesić odgovara za potencijalno kršenje zakona!\nTagoviagencija za borbu protiv korupcijefunkcionergoran grbovićgoran vesićkorupcijakriminalmilan gurovićnaprednjacineverovatnonije funkcionerpredizborna kampanjasiniša maliskandalsmešnosnssrpska napredna strankaužas


PODRŠKA PREDUZETNIŠTVU: Ministarstvo raspisalo tri javna poziva - Ozon Media\nMinistarstvo privrede raspisalo je tri javna poziva, na osnovu kojih će se privrednim subjektima staviti na raspolaganje 600 miliona dinara bespovratnih sredstava za podsticanje preduzetništva kroz tri programa podrške – razvojne projekte, započinjanje poslovanja i podršku ženama preduzetnicama i mladim.\nJavni pozivi za navedene programe podrške oglašeni su 24. januara biće otvoreni do utroška sredstava.\nU okviru Programa podsticanja preduzetništva kroz razvojne projekte u 2022. godini Ministarstvo je opredelilo 350 miliona dinara bespovratnih sredstava. Reč je o kombinaciji bespovratnih sredstava, koja čine do 20 odsto investicije, odnosno do 30% za privredne subjekte koji pripadaju četvrtoj grupi razvijenosti i povoljnog kredita Fonda za razvoj, namenjenih za projekte proširenja proizvodnih kapaciteta.\nZa početnike u poslovanju Ministarstvo je obezbedilo 150 miliona dinara bespovratnih sredstava. Program je, takođe, kombinacija bespovratnih sredstava, koja čine do 30 posto investicije, odnosno do 40% ukupne investicije za privredne subjekte iz nerazvijenih lokalnih samouprava i povoljnog kredita Fonda za razvoj, a namenjeni su za projekte nabavke opreme, adaptacije poslovnog prostora i pokrivanje operativnih troškova u početnom periodu poslovanja.\nProgram za podršku ženama preduzetnicama i mladim preduzetnicima koji su početnici u poslovanju se sprovodi u 2022. godini, nakon uspešnog pilot programa u 2021. Kroz program je opredeljeno 100 miliona dinara bespovratnih sredstava, namera je da se pruži podrška u poslovanju ženama i mladim do 35 godina starosti, koji predstavljaju posebno osetljivu ciljnu grupu preduzetnika. Program predstavlja kombinaciju bespovratnih sredstava, koja čine do 35 odsto investicije, odnosno do 45% ukupne investicije za privredne subjekte iz nerazvijenih lokalnih samouprava i povoljnog kredita Fonda za razvoj.\n– Ministarstvo privrede pored razvojnih projekata, sada već u kontinuitetu stavlja akcenat na podršku mladima i početnicima u biznisu, kao i podršku ženskom preduzetništvu. Cilj je da ohrabrimo i pomognemo što više ljudi da započnu, razvijaju i unapređuju svoje poslovanje u Srbiji, u čemu mogu da računaju na podršku resornog Ministarstva – navodi se u saopštenju Ministarstva i dodaje:\n– Sistemskim podrškama i bespovratnim novčanim sredstvima podižemo konkurentost malih i srednjih preduzeća i preduzetništva i doprinosimo ravnomernijem razvoju manje razvijenih područja, ali isto tako, podjednako je važno, da kreativnim pristupom u biznisu, novim tehnologijama, inovativnošću, pomeranjem granica uspeha, svi zajedno doprinesemo ukupnom privrednom rastu, otvaranju novih radnih mesta i ekonomskom napretku Srbije.\nInformacije i dokumentacija za sva tri programa podrške dostupni su na sajtu Ministarstva privrede.


6 Karakteristika Donalda Trampa koje ga čine vrhunskim liderom – Cloud Coaching Magazine\nYou are here: Home / Blog / Uzorni model / 6 Karakteristika Donalda Trampa koje ga čine vrhunskim liderom\n08/06/2021 /in Uzorni model /by Marija Mladenović\nU odnosu na masu pojedinac je uvek u pravu.\nOvo je 6 kvaliteta koji Donalda Trampa čine vrhunskim liderom a koje bi svako ko planira da bude lider u poslovnoj ili političkoj sferi morao kod sebe da razvije.\nVolite ga ili mrzite, ali ne možete ga ignorisati. Donald Tramp samouvereno ističe ono u šta veruje i od toga ne odustaje pod pritiscima i to ga čini pravim liderom. On ima ogromno poverenje u svoje sposobnosti i procene i zato se bez trunke sumnje upušta u realizaciju svojih ciljeva, bukvalno kao buldožer krči put ka uspehu. On je najbolji dokaz za istinitost čuvene misli Henrija Forda: Ukoliko verujete da možete ili ne verujete da možete u oba slučaja ste u pravu. Nije sposobnost ono što je neophodno za kretanje u realizaciju vaših snova nego verovanje da to možete da izvedete jer verujete da ćete uspeti da se osposobite u toku realizacije. Svi veliki lideri su izuzetno samopouzdani ljudi a Tramp je tu šampion.\nTrampov autoritet nad temama iz njegovog domena rada je jedna je od osobina koje čovek mora da poseduje kao vođa. Bilo da su ekonomske, finansijske, poslovne, medijske ili političke teme na stolu Tramp je pokazivao vrhunsko znanje u svakom okruženju.\nDonald Tramp je neustrašivi kritičar onoga u šta ne veruje ili što smatra štetnim po njegovu organizaciju ili državu. Ne libi se da javno iznese svoje mišljenje i argumente iako je svestan da će izazvati gnev ili osudu javnosti. Beskompromisno se borio za svoja uverenja i nije se plašio cene koju treba da plati zbog toga. Liderovo mesto je na čelu javnog mnjenja a ne u njegovoj sigurnoj pozadini. Lider nije tu da bi podilazio javnom mnjenju nego da ga menja i promoviše nove vrednosti u društvu. Lider menja paradigmu ili pogled na svet koji je uvrežen u javnom mnjenju i zato je njegova uloga da bude neustrašivi promoter novog pogleda na svet po svaku cenu.\nTramp je sjajan pregovarač, pokazao je da ume da vodi složene pregovore i da ih sa uspehom dovede do kraja. Tu mu umnogome pomaže poslovno iskustvo i ogroman broj poslovnih pregovora u kojim je ostvario brojne uspehe. Odličan je u proceni rizika i preuzimanju rizika što je odlika lidera. Ima sposobnost da nametne sebe u pregovorima ali i da istakne benefite koje druga strana ima. Odličan taktičar koji zna da zategne i popusti ali i da preseče dogovor u kritičnoj tački.\nPoput svih velikih lidera i Tramp zna da odredi prioritete i da ih realizuje po stepenu važnosti. U svom predsedničkom mandatu je jasno iskazao glavne prioritet i ostvarivao ih jedna po jedan držeći se čuvene filozofije prioriteta Endrjua Karnegija: Stavite sva svoja jaja u jednu košaru i fokusirajte se na jedno po jedno. Fokusiranost na ciljeve i ulaganje resursa energije, vremena i novca na jedan po jedan po stepenu važnosti i hitnosti je odlika uspešnih lidera koji svi bez izuzetka znaju izvrsno da upravljaju sa svojim vremenom.\nTramp iza sebe ima uspešno poslovno carstvo, koje je vodio otkad je preuzeo firmu za nekretnine i građevine svog oca Freda Trampa, koja je kasnije preimenovana u Trampovu organizaciju. Smatra se jednim od najvećih biznis ikona u poslovima sa nekretninama. Takođe je televizijski producent i poseduje i licencu za takmičenje za Mis USA. Takvu poslovnu imperiju ne možeš stvoriti bez vrhunskog poznavanja finansija. Održao je desetine predavanja i napisao više knjiga o finansijskoj pismenosti zajedno sa čuvenim autorom Robertom Kiosakijem u pokušaju da američkoj omladini pomognu da budu uspešni preduzetnici.\nTags: ccm33, donald tramp, lider, liderstvo, Seren Kjerkegor, uzorni model


MEČ VREDNIJI OD FINALA LIGE ŠAMPIONA: "Ovo nije normalna utakmica" | Ekspres.net\nMEČ VREDNIJI OD FINALA LIGE ŠAMPIONA: "Ovo nije normalna utakmica"\nOd 16 časova na teren Vemblija istrčaće fudbaleri Aston Ville i Derbija u finalu plej-ofa Čemšionšipa. Pobednik će biti bogatiji za 200 miliona evra i plasiraće se u Premijerligu.\nAston Villa je prošle godine igrala finale u kojem je izgubila od Fulama, a Derbi predvođen trenerom Lampardom lovi povratak u najjaču englesku ligu nakon 11 godina, prenosi Index.hr.\nProcenjuje se da bi pobednik ako preživi prvu sezonu u Premijerligi 2020. godine bio bogatiji za skoro 400 miliona evra od TV prava i ostalih prihoda.\n"Neki će novac potrošiti na razvoj mladih igrača jer su uvereni da će im to doneti dugoročnu korist. Neki će potrošiti na transfere, neki na trenere i timove za analizu podataka", smatra sportski advokat Daniel Gej.\nFinale Čempionšipa je finansijski veće i od finala Lige šampiona. Tako Totenem i Liverpul 1. jun u Madridu igraju za osam miliona evra, koliko je razlika između zarade osvajača Lige šampion i poraženog u finalu.\n"Ovo nije normalna utakmica, znamo to i svi su svesni toga", poručio je Aston Vilin trener Dean Smith.\n"Moji igrači imaju priliku ući u istoriju i postati legende Aston Vile. Već 15-16 utakmica smo u takvoj pozciji da smo smo morali da idemo na pobedu i protiv Derbija neće biti ništa drugačije."\nLampardov Derbi je regularni deo takmičenja završio s dva boda manje od petoplasirane Aston Vile, a zatim je u ludoj utakmici polufinala sa 4:2 izbacio favorizirani Lids.\n"Igračima ću reći da uživaju u utakmici. Vrednost utakmice je nešto na što ja ne mogu da utičem. Igrao sam mnogo finala i velikih utakmica u kojima nisam uživao. Ne želim da se mojim igračima dogodi ista stvar", rekao je legendarni Lampard.\nOve sezone je Aston Vila slavila s 3:0 i 4:0 protiv Derbija, kluba kojeg je pobedila šest puta u poslednjih devet okršaja. I dok istorija međusobnih duela ide Vili u korist, ne ide joj podatak da je dosad izgubila pet od šest susreta na Vembliju.\nRanije su plasman u Premijerligi izborili Norič i Šefild Junaited.\nfudbal derbi Vembli Aston VIla


Svet Archives - Stranica 8 od 147 - Televizija Kopernikus TV K::CN\nAkcije evropskih i američkih automobilskih kompanija su u oštrom padu zbog tvita i pretnje američkog predsednika Donalda Trampa. Akcije su potonule nakon što je predsednik SAD Donald Tramp zapretio uvođenjem 20-procentnih … ...više...\nZimbabve: Eksplozija tokom govora predsednika\nTokom obraćanja predsednika Zimbabvea Emersona Mnangagve na stadionu u okviru izborne kampanje došlo je do eksplozije, u kojoj, kako državni mediji prenose, predsednik nije povređen. Predsednik Zimbabvea je evakuisan sa … ...više...\nAmerički predsednik Donald Trump produžio je sankcije Pjongjangu za još godinu dana, navodeći da nuklearno oruže Severne Koreje i dalje predstavlja „vanrednu pretnju“. Tram je to učinio samo deset dana … ...više...\nPredsednik SAD Donald Tramp rekao je da vlada mora da zadrži „čvrstu politiku“ kako bi sprečili milione ljudi od ulaska u SAD. „Moramo da imamo jako čvrstu politiku, inače ćemo … ...više...\nSAD se povlače iz Saveta UN za ljudska prava, izjavila je američka ambasadorka u UN Niki Hejli, istakavši da je to „organizacija koja nije vredna svog imena“. Objavljujući povlačenje u … ...više...\nSedmi dan ofanzive na Hodeidu, ljudi na ivici gladi\nJemenske provladine snage i šiitski pobunjenici Huti nastavili su borbe za međunarodni aerodrom u lučkom gradu Hodeidi, saopšteno je iz vojnih izvora. Danas je sedmi dan ofanzive vladinih snaga na … ...više...\nAmerički predsednik Donald Tramp ponovo je napao medije, tvrdeći da bi lepše izveštavali sa samita sa Severnom Korejom, da je tamo bio Barak Obama. „Da je predsednik Obama ostvario dobre … ...više...\nMakedonski predsednik Đorđe Ivanov izjavio je da neće podržati niti staviti svoj potpis na novi dogovor o imenu Makedonije. Ivanov je poručio da je njegov stav konačan i da se … ...više...


"Rakia fest" za vikend u Beogradu - Bizlife.rs\n„Rakia fest“ za vikend u Beogradu\n21:31 Beograd, 07/12/2011\nPeti „Rakija fest“ biće održan 10. i 11. decembra u Beogradu i okupiće više od 50 vodećih proizvođača prirodnih voćnih rakija iz Srbije i inostranstva, najavili su danas organizatori. Najznačajnija i jedina privredno-turistička manifestacije tog tipa u regionu ove godine će biti organizovana pod sloganom „Ljuto i slatko“, a posetiocima će se prvi put predstaviti i izlagači iz Italije.\nDirektor festivala Branko Nešić kazao je na konferenciji za novinare da je cilj organizovanja tog događaja promocija rakije kao visoko-kvalitetnog pića, ukazivanje na značaj daljeg unapređenja njenog kvaliteta i stvaranje i razvijanje domaćih brendova. „U ovom trenutku u našoj zemlji ima manje od sto destilerija na koje možemo da računamo u budućnosti“, rekao je on i dodao da očekuje da će njihov broj biti još manji, zbog jake konkurencije.\nNešić je istakao da 70 odsto tržišta koje je nekada zauzimao viski, sada zauzima rakija, što je pozitivan trend, ali i izazov za srpske proizvođače. Ocenjujući da u Srbiji ne postoji dovoljno brendova kada je reč o rakijama, Nešić je istakao da one pored vrhunskog kvaliteta, moraju biti lepo upakovane, tržišno orijentisane i imati kontinuitet i količinu u isporuci. Prema njegovim rečima, rakija treba „da prati put vina“, jer sada u Srbiji postoji postoji veliki broj malih specifičnih vinarija čiji su proizvodi prepoznatljivi, dok u kartama pića u ugostiteljskim objektima stoji najčešće samo „domaća rakija“. Nešić je istakao da će posetioci imati priliku da se kroz degustaciju upoznaju sa istorijatom i načinom proizvodnje rakije, uživaju u brojnim „mezetlucima“, odnosno slaganju rakije sa različitom hranom i čokoladom, ali i prisustvuju stručnim predavanjima.\nU okviru „Rakija festa“ biće izabrana i pobednička etiketu za rakiju „BGD 2012“, koja će biti zvaničan suvenir grada Beograda za narednu sezonu, a kako je naveo član žirija Slobodan Jovanović, do sada je pristiglo između 30 i 40 dizajnerskih rešenja. On je dodao da očekuje da će do večeras, kada ističe rok za prijavljivanje na konkurs koji je „Rakija fest“ raspisao u saradnji sa Turističkom organizacijom Beograda (TOB), biti prijavljeno još „duplo toliko radova“.\n„Rakija fest“ , u okviru koga će biti proglašen i „Beogradski pobednik“, biće održan u „Belekspocentru“. Organizatori su „Rakia bar“ i Udruženje proizvođača prirodnih voćnih rakija „Najjači ukusi Srbije“, pod pokroviteljstvom Privredne komore Srbije i TOB. Cena ulaznice je 350 dinara, a studenti Poljoprivrednog fakulteta će uz indeks moći da kupe karte po ceni od 250 dinara.


SDP ostaje bez pet zastupnika u Parlamentu FBiH, prelaze u SD - Narod.ba\nSDP ostaje bez pet zastupnika u Parlamentu FBiH, prelaze u SD\nPet zastupnika SDP-a u Parlamentu FBiH zatražilo je formiranje novog kluba unutar ovog zakonodavnog tijela. Kako nam je potvrđeno Hasan Muratović, Mile Atlagić, Meliha Bijedić, Zlatko Ercegović i Nedžad Šečić napustiti će SDP te se priključiti nedavno formiranoj stranci Socijaldemokrate BiH koju vode Edin Delić i Enver Bijedić iz Tuzle. Ovu vijest, potvrdio nam je […]\nPet zastupnika SDP-a u Parlamentu FBiH zatražilo je formiranje novog kluba unutar ovog zakonodavnog tijela.\nKako nam je potvrđeno Hasan Muratović, Mile Atlagić, Meliha Bijedić, Zlatko Ercegović i Nedžad Šečić napustiti će SDP te se priključiti nedavno formiranoj stranci Socijaldemokrate BiH koju vode Edin Delić i Enver Bijedić iz Tuzle.\nOvu vijest, potvrdio nam je i sam Bijedić.\n– Tačno je, tih pet zastupnika prelazi u SD i formirat će novi klub u Federalnom parlamentu – kazao nam je Bijedić.\nInače, raskol u SDP-u nastao je nakon što je Pradsjedništvo ali i Glavni odbor stranke odbio mogućnost da SDP u Tuzlanskom kantonu formira vlast sa SDA. Takvoj odluci usprotivio se Kantonalni odbor na čijem čelu je upravo Bijedić.\nNakon nekoliko Bijedićevih poteza koji su se protivili odlukama stranke uvedeno je povjereništvo. Bijedić je zajedno sa Edinom Delićem odlučio formirati novu stranku.\nŠto se tiče Federalnog parlamenta, SDP je imao 16, a sada je taj broj smanjen na 11.


Politika - datum: 2018-11-07 PREMIJER DUŠKO MARKOVIĆ U POSJETI FINSKOJ Regionu treba evropska perspektiva\nPredsjednik Vlade Duško Marković završio je radnu posjetu Republici Finskoj sastankom sa delegacijom parlamenta koju je predvodio predsjednik Velikog odbora Arto Satonen. Premijer je izrazio zahvalnost Finskoj na tome što podržava integraciju zapadnog Balkana u Evropsku uniju i na taj način doprinosi stabilnosti Evrope.\n– Cijelom regionu treba otvorena evropska perspektiva. To jača demokratiju u cijelom regionu – rekao je Marković.\nGovoreći o procesu naše evropske integracije, predsjednik Vlade je rekao da je Crna Gora tokom pregovora sa Evropskom komisijom u proteklih šest godina napravila veliki iskorak u vladavini prava i svim značajnim oblastima. Marković je istakao da Vlada Crne Gore vjeruje da će Veliki odbor, koji ima ovlašćenja za donošenje odluka po svim pitanjima učešća Finske u Evropskoj uniji, podržavajući politiku proširenja, doprinijeti našem napretku u procesu integracija.\nUpoznajući sagovornike sa stanjem u Crnoj Gori, Duško Marković je predstavio rezultate Vlade i ekonomske i političke prioritete Crne Gore. Takođe je upoznao sagovornike sa poboljšanjem investicione i poslovne klime nakon što je Crna Gora prošle godine postala članica NATO-a.A.D.


Zbog isteka ugovora zaustavljen transport plina prema Federaciji BiH\nU zvorničkom postrojenju kompanije Gas promet obustavljen je transport plina prema Federaciji BiH, potvrdio je je za Radio Slobodna Europa (RSE) direktor ove kompanije Milomir Draganić.\nRazlog, ističe Draganić, leži u činjenici da BH Gas nije obnovio ugovor za iduću godinu, a postojeći ugovor je istekao 30. rujna.\n"Mi nemamo drugi ugovor za transport gasa prema Federaciji BiH. BH Gas nije na vrijeme napravio ugovor za transport gasa niti kroz Srbiju, a ni kroz Republiku Srpsku. Zakasnili su napraviti ugovor. Mi ne znamo kome distribuirati gas, u kojim količinama i po kojoj cijeni", istakao je Draganić.\nNa pitanje zbog čega nije obnovljen ugovor sa BH Gasom Draganić kaže da se taj odgovor treba potražiti u toj kompaniji.\n"U junu smo objavili kapacitete, a u augustu smo upozoravali da nije napravljen ugovor za transport gasa", kazao je Draganić.\nDraganić je također kazao kako je 30. rujna u Sarajevu organiziran sastanak između predstavnika nadležnih entitetskih ministarstava energetike i rukovodstva BH Gasa, na kojem nije bio postignut dogovor.\n"Mislili smo da smo se dogovorili, ali izgleda ništa od toga. Iz kompanije BH Gas stizali su novi zahtjevi koji su, po meni, nerealni. Republika Srpska ima definisanu zakonsku regulativu za transport gasa. Imamo Zakon o gasu, imamo regulatore, tarife i slobodan pristup sistemu. Međutim to ništa nema u Federaciji i jako je teško s njima sarađivati", kazao je Draganić.\nDirektor BH Gasa Jasmin Salkić i ministar energije, rudarstva i industrije FBiH Nermin Džindić nisu odgovarali na pozive.\nU sjedištu Vlade FBiH danas je zakazan novi sastanak predstavnika entitetskih ministarstava, rukovodstva kompanija za transport gasa u BiH.


Šta treba da znaš o protestima u Beogradu (i kako da se zaštitiš ako protestuješ) – Teenstar.rs\nRealnost nije uvek crno-bela, a politika i društveno – ekonomska dešavanja deo su pravog života, čak i kad si tinejdžer ili mlada osoba.\nVeć nedeljama u Sjedinjenim Američkim Državama već nedeljama besne protesti, zbog ubistva Georga Floyda. Sa ove strane planete, tačnije u Beogradu, juče je održan masovan protest.\nKako je većina protestanata izjavila za opozicione medije, koji su jedini prenosili dešavanja iz glavnog grada Srbije, na ulice su izašli zbog činjenice da je predsednik republike Aleksandar Vučić odlučio da uvede policijski čas u Beogradu, od petka u 18 časova, do ponedeljka ujutru.\nNeki drugi rešili su da protestima pošalju poruku da u zemlji vlada medijski mrak, da smatraju da vladajuća partija sprovodi diktaturu i da je vreme za promene.\nProtesti su legitiman način ljudi da javno iznesu svoje stavove, utiču na javno mišljenje ili politiku sa kojom se ne slažu, ali i preduzmu direktnu akciju kako bi ostvarili promene.\nPotpuno je lična odluka svake punoletne osobe da li će izaći na proteste ili će nezadovoljstvo iskazati na drugi način.\nTreba znati da protesti znaju da budu i nasilni, što je bio slučaj i sinoć, kada je policija na građane ispaljivala suzavac. Ukoliko odlučiš da izađeš na proteste, posebno u vreme pandemije važno je da znaš kako da zaštitiš sebe, ali i druge.\nMaska je svakako obavezna u javnom prevozu i zatvorenim prostorima, a iako su protesti na otvorenom, na malom prostoru ima mnogo ljudi, zbog čega je poterbno da zaštitiš prvenstveno sebe, ali i druge.\nDrži društvenu distancu\nNije lako držati rastojanje od 2 metra tokom protesta, ali trudi se da to uradiš ukoliko je to moguće. Javna okupljanja svakako jesu rizična i potencijalni izvor virusa.\nZaštiti oči i telo\nKao što smo rekli, protesti znaju da budu nasilni, a policija te neće pitati da li je nešto tvoja krivica ili nije. Pendreci i suzavac najčešća su oružja kojom policija napada protestante. Suzavac deluje tako što iritira sluzokožne membrane u očima, ustima i plućima, čime uzrokuje plakanje, kijanje, kašljanje, otežanog disanje, bol u očima i privremeno slepilo. Jako je važno da, ukoliko dođeš u kontakt sa suzavcem, vrlo brzo izađeš iz mase na čist vazduh i ispereš oči vodom. Pokušaj da ne nosiš sočiva i šminku,\nIzbegavaj da se pipaš po koži, oima, ustima i nosu. Potrudi se da što više delova tvog tela bude pokriveno.\nPazi na telefon\nDa, telefon može da ti pomogne da preko društvenih mreža brzo proneseš reč o tome šta se dešava, ali policija ti ga isto tako može oteti bez pitanja, što je bio slučaj na protestima u Beogradu. Važno je da sa sobom uvek imaš ličnu kartu ili drugi identifikacioni dokument.\nSRODNE TEME: politika\nZayn poslao apel zbog sukoba u Gazi i pozvao na oslobođenje Palestine


Vlada Crne Gore građanima vakcinisanim u julu daje turistički vaučer od 50 eura – Sandžačke Novine\nVlada Crne Gore građanima vakcinisanim u julu daje turistički vaučer od 50 eura\nVlada Crne Gore će svim građanima starijim od 50 godina, koji su primili prvu dozu vakcine tokom jula, dodijeliti turistički vaučer u iznosu od 50 eura.\n“Već od kraja jula nositelji vaučera će dobiti sms s porukom u kojoj će biti naznačeno gdje i u kojem vremenskom razdoblju mogu iskoristiti vaučer, kao i detalje vezane za rezervaciju hotela”, saopćeno je iz Vlade Crne Gore.\nU opticaju su hoteli Ulcinjske i Budvanske rivijere kao i Institut “Simo Milošević”, koji će svoje smještajne kapacitete staviti na raspolaganje od kraja augusta, a korisnici vaučera će dobiti uslugu od dva noćenja na bazi polupanisiona.\n“Smještaj u hotelu će moći iskoristiti isključivo nositelji vaučera. Još jednom apelujemo na sve građane da shvate značaj vakcinisanja i daju svoj doprinos ovom procesu”, poručili su iz crnogorske vlade, prenosi Tanjug.\nU Fojnici ukraden najstariji rukom pisani Kuran


GDE GLEDATI LOKOMOTIVA - PARTIZAN? Četa Željka Obradovića u NEOBIČNOM terminu, a prenos neće moći da gleda cela Srbija! :: Sportal\nS. P. - Vest objavljena: 18:02 - 22.12.2021\nKošarkaši Partizana će u današnjem meču protiv ruske Lokomotive pokušati da sačuvaju prvo mesto na tabeli Grupe A Evrokupa.\nČeta Željka Obradovića u Rusiju putuje "na noge" klimavoj ekipi Lokomotive, koja uprkos vrsnim individualcima ne uspeva da pronađe idealan balans ove takmičarske sezone.\nPokretačku snagu domaćina predstavljaju Džonatan Motli i Erik Mekalum, dok se sa druge strane u redove Partizana vraća Kevin Panter, a ovaj duel neće moći pratiti svi ljubitelji beogradskih crno-belih.\nUtakmicu će u Srbiji putem televizije moći da prate samo oni koji poseduju kanale Sport kluba, a prenos će biti obezbeđen na drugom kanalu sa početkom od 17.30 časova.\nVečerašnji rivali predstavljaju dva favorita za osvajanje prvo mesto u Grupi A Evrokupa, pa će ovaj duel samim tim imati znatno veću važnost, gde bi eventualnom pobedom ekipa Partizana "pobegla" na dve pobede viška od popularnih "Lokosa".\nDomaća košarka i ABA KK Partizan KK Lokomotiva Kuban Evrokup


Udruženje poslovnih žena - 1 month ago\nU Skupštini grada Beograda je održana Završna svečanost povodom obeležavanja Dana devojčica u IKT-u, kojoj su prisustvovale devojčice iz cele Srbije a najboljim timovima na konkursu Uhvati ideju su dodeljene nagrade.\nUdruženje poslovnih žena Srbije je dvanaestu godinu za redom organizovalo obeležavanje Međunarodnog Dana devojčica u informaciono komunikacionim tehnologijama (IKT) ovoga puta u saradnji sa Gradom Beogradom kroz projekat „Beogradske preduzetničke ikone i mlade nade – zmajice u inovacijama“ podržan od strane Kabineta ministra za inovacije i tehnološki razvoj, i uz značajnu institucionalnu podršku Vlade Republike Srbije i počasne pokroviteljke premijerke Ane Brnabić.\nTokom prethodnih mesec dana, devojčice iz osnovnih škola širom Srbije imale su priliku da onlajn i uživo posete mnoge kompanije koje su u vlasništvu ili pod vođstvom uspešnih žena, da učestvuju u panelima, da izraze svoju inovativnost i takmiče se u okviru konkursa Uhvati ideju. Sve navedene aktivnosti su organizovane sa ciljem da se devojčice, učenice sedmih i osmih razreda osnovnih škola, osnaže prilikom odabira budućih profesija i ne podležu stereotipima, te da biraju svoj poziv i u netipično ženskim zanimanjima u sektorima poput informacionih tehnologija.\n- Ponosni smo što smo postigli da interesovanje za Dan devojčica iz godine u godinu raste i što je sve veći broj devojčica koje učešćem u ovom projektu dobijaju inspiraciju za svoju buduću profesionalnu orijentaciju. Za 12 godina, koliko ovaj dan obeležava naše Udruženje, kroz projekat je prošlo više od 9.000 učenica. Za učešće, u ovogodišnjoj manifestaciji, se prijavio veliki broj škola i devojčica: gotovo 90 osnovnih škola iz 60 opština u Srbiji. Na tradicionalnom druženju sa uspešnim ženama iz 19 kompanija, učestvovalo je skoro 600 devojčica, a 150 takmičarki učestvovalo je u konkursu Uhvati ideju. Ova generacija definitivno obećava tako da im s punim poverenjem možemo prepustiti upravljanje svim sferama života, kada za to dodje vreme – izjavila je dr Sanja Popović Pantić, predsednica Udruženja poslovnih žena Srbije.\nS obzirom na to da je ove godine domaćin završnog događaja bio Grad Beograd, prisutne je pozdravio gradonačelnik dr Zoran Radojičić, a devojčicama su važne poruke poslali i dr Nenad Popović, ministar za inovacije i tehnološki razvoj, Brankica Janković, poverenica za zaštitu ravnopravnosti i dr Sanja Popović Pantić, predsednica Udruženja poslovnih žena Srbije. Pored devojčica, događaju su prisustvovali i gosti, zvaničnici, predstavnici institucija i organizacija i partneri manifestacije.\nInstitucionalnu podršku pružili su Ministarstvo prosvete, nauke i tehnološkog razvoja, Ministarstvo trgovine, turizma i telekomunikacija, Ministarstvo privrede, Ministarstvo omladine i sporta, Grad Beograd, Poverenik za zaštitu ravnopravnosti, Agencija Ujedinjenih nacija za rodnu ravnopravnost i osnaživanje žena u Srbiji (UN Women), UNICEF, European SME Week, Međunarodna unija za telekomunikacije UN (ITU), CANSEE Kanadsko-srpsko poslovno udruženje, višegodišnji partneri iz Nemačke organizacije za međunarodnu saradnju GIZ i brojne kompanije koje tradicionalno podržavaju manifestaciju.\nMeđunarodni „Dan devojčica u IKT-u” ustanovljen je na nivou UN i obeležava se svakog četvrtog četvrtka u aprilu. Udruženje poslovnih žena Srbije, kao začetnik u Srbiji, ovaj dan obeležava dvanaestu godinu zaredom. Za ovih dvanaest godina kroz projekat je prošlo više od 9000 devojčica u Srbiji. Projekat ima za cilj da devojčice osnaži prilikom odabira budućih profesija, da ne podležu stereotipima, te da biraju svoj poziv i u netipično ženskim zanimanjima u sektorima poput informacionih tehnologija.\nPočelo takmičenje „UHVATI IDEJU“


Kako izbeći šumske požare - preventiva umesto gašenja - PPmedia\nKako izbeći šumske požare – preventiva umesto gašenja\nPosted on\t11 августа, 2021 8:34 am by adminpp033\nUžice/Prijepolje/Priboj – Dok u Grčkoj i širom Evrope besne šumski požari, skrećemo pažnju javnosti da je samo od početka leta na teritoriji Zlatiborskog okruga izgorelo oko 1.000 hektara šuma što je jednako površini 1.600 fudbalskih terena. Rizik od požara i dalje je ogroman imajući u vidu da se i narednih dana očekuju vrlo visoke temperature. Ako na to dodamo klimatske promene i sve toplija leta, možemo tvrditi da je rizik dugoročan. Šteta se ovog leta meri milionima eura, a preventivnim merama mogu da se postignu značajne uštede u državnom budžetu.\nRegionalna asocijacija vlasnika privatnih šuma „Omorika“ koja deluje na teritoriji Zlatiborskog okruga poziva na više ulaganja u preventivne mere kojima se šume štite od požara. U državnom Budžetskom fondu za šume postoji novac kojim se finansiraju preventivne mere. 30% ovog novca pripada lokalnim samoupravama i taj deo fonda ostaje neiskorišćen. U Zlatiborskom okrugu to je preko 10 miliona dinara na godišnjem nivou koje ostaje neutrošeno za unapređenje stanja šuma. Pozivamo lokalne samouprave da počnu da ulažu svoj deo sredstava fonda.\nRAŠ Omorika je smatrajući da mediji imaju presudnu ulogu u prenošenju informacija koje su od značaja za preventivno delovanje 3. avgusta organizovala piknik sa medijima u Užicu gde je glavna tema bila upravo zaštita šuma od požara preventivnim merama.\nTom prilikom je Savo Bešlić, predsednik skupštine RAŠ Omorika poručio da sredstva iz republičkog dela Budžetskog fonda za šume koriste se već punu deceniju i dostupna su kako za državne tako i za privatne šume.\n-Od osnivanja fonda do danas najviše interesovanja vlada za izgradnju šumskih puteva koji su ključni za gašenje požara. Važno je da vlasnici šuma znaju da gotovo uvek sredstva fonda budu dovoljna da poriju sve troškove izgradnje ovih puteva, odnosno da nije potrebno finansijsko učešće samih vlasnika šuma. Važno je da i lokalne samouprave počnu da ulažu svoj deo fonda kako bi na taj način bolje zaštitili naše šume – istakao je Bešlić.\nОзнаке: požari, vesti nova varoš, vesti prijepolje


RTCG - Radio Televizija Crne Gore - Nacionalni javni servis :: Ekonomija :: Za zabranu dokapitalizacije Atlas banke\nPODNIJELI TUŽBU 13. 03. 2019. 16:50 >> 16:18 1\nZa zabranu dokapitalizacije Atlas banke\nAtlas grupa je saopštila da kompanije u vlasništvu odbjeglog tajkuna Duška Kneževića, koje su većinski akcionari Atlas banke, ponovo upozoravaju potencijalne investitore da osporavaju i da će osporavati sve dalje aktivnosti Centralne banke Crne Gore i privremene uprave u pravcu dokapitalizacije ili prodaje akcija postojećih akcionara.\n“Iskoristićemo sve zakonom dozvoljene mogućnosti za osporavanje takvih odluka ili bilo kakvih drugih aktivnosti usmjerenih na preuzimanje banke”, saopšteno iz Atlas grupe.\nKako navode, privremena upravnica Atlas banke je 07.marta 2019. godine donijela Odluku o emisiji običnih akcija investitorima koji nisu iz redova postojećih akcionara banke.\n“Akcionari banke koji su članice Atlas Grupe smatraju da je takva odluka nezakonita. Zato smo podnijeli tužbu Privrednom sudu Crne Gore, sa zahtjevom da donese mjeru privremene zabrane privremenoj upravi Atlas banke da izvrši dokapitalizaciju kojom se krše prava postojećih akcionara nezakonitim postupanjem privremene upravnice Tanje Terić i Centralne banke. Podvlačimo da nam je Atlas banka nezakonito, na veoma grub i nasilan način oduzeta, bez elementarnog poštovanja pravnih i civilizacijskih normi, te da pravi cilj nije zaštita bankarsko-finansijskog sistema, kako oni to predstavljaju, već uništavanje Atlas Grupe u Crnoj Gori i preuzimanje njene značajne imovine i profitabilnih bankarskih operacija”, navode oni.\nPrema njihovim tvrdnjama, svaki potencijalni investitor stavlja sebe u kontekst takvih događanja i preuzima ogroman rizik u pogledu realizacije svoje investicije i njene dalje sudbine, posebno u pogledu velikog broja procesa pred domaćim i stranim sudovima koje Atlas Grupa trenutno vodi i planira da otpočne.\n“Prije tri sedmice smo se obratili nadležnim institucijama pismom sa predlogom sveobuhvatnog rješenja za nastavak redovnog poslovanja Atlas banke, na koje do danas niko nije odgovorio niti ga je komentarisao. U pismu se jasno navodi da su postojeći akcionari veoma zainteresovani za dokapitalizaciju banke, ali da zbog više učinjenihpropusta i nepravilnosti, kao i zbog nestručnog pristupa celokupnom procesu prinudne uprave, od načina njenog uvođenja, preko poljuljanog imidža banke, pitanja gubitaka koje je napravila privremena uprava, te nejasnog načina izračunavanja potrebnog kapitala, traže prvo da se\nrazjasne ta pitanja. Potom bi se jasno definisala dalja strategija izlaska iz privremene uprave i poslovanja banke, kao preduslov za dokapitalizaciju”, navode oni u saopštenju.\nI pored toga, kako dodaju, privremena uprava i CBCG su odlučili da proglase prethodnu emisiju akcija postojećim akcionarima euspješnom, čime su postupili ignorantski, ne uzimajući u obzir osnovane primjedbe Atlas Grupe na postupak privremene uprave.\n“Podvlačimo da su postojeći akcionari zainteresovani ne samo za dokapitalizaciju, već su ponudili i dodatna obezbjeđenja, te jasan stabilizacioni plan i restrukturiranje banke, što je po nama daleko bolje rješenje za sve zainteresovane, a prije svega za deponente i klijente banke. Istovremeno, to je i najracionalnije rješenje sa aspekta javnih finansija”, zaključuju u Atlas grupi.\n"Posvećeni rješavanju problema bolnice Meljine"\nKrivične prijave protiv službenica Atlas banke\nOglas za prodaju imovine Atlasmont fonda\n24. 05. 2019. 5


Biomasa - Grejanje.com\nDodavanjem pelet seta na kombinovani kotao Eko CKP ili Centro Plus dobija se idealan odnos kvaliteta i nivoa cena.\nSpoj funkcionalnosti i estetike u službi komfora. Ova kaminska peć za centralno grejanje u potpunosti ispunjeva sva tri kriterijuma a u sve to je i u skladu sa ekologijom.\nPotpuno automatizovani kotao na pelet vrhunske klase Nazivni toplotni kapacitet: od 4 do 48 kW Jednoporodične kuće Novogradnja i rekonstrukcija Potpuno automatizovani kotao na pelet vrhunske klase\nGodine iskustva u dizajnu i proizvodnji kotlova za centralno grejanje omogućavaju da se na tržištu plasira širok opseg kotlova za tečno, gasovito i čvrsto gorivo, snage od 20 do 300 kW...\nProizvodnja bioenergije, energije dobijene iz biomase, u svetu je ograničena. Udeo energije proizvedene iz biomase u industrijskim zemljama je oko 4 % dok je u zemljama u razvoju učešće oko 22 % ali je najveći deo proizveden u termički neefikasnim i tradicionalnim uređajima.\nOtvorena nova fabrika sa laboratorijom i istraživačkim centrom u Pinkafeldu.


Bah putuje u Brazil u inspekciju za OI 2016. godine\nPredsednik Međunarodnog olimpijskog komiteta (MOK) Tomas Bah otputovaće uskoro u Rio de Žaneiro da bi lično video sa kakvim nevoljama se suočavaju organizatori Igara 2016. godine.\nOn je kazao da želi da obezbedi harmoničnu saradnju lokalnih organizatora sa gradskim, regionalnim i državnim vlastima.\nPripreme za Olimpijske igre i Svetsko prvenstvo u fudbalu sledeće godine imaju mnogo problema sa izgradnjom, pošto objekti kasne. Bah je u septembru izabran za predsednika MOK, a sada želi da organizatore u Brazilu uveri u posvećenost te organizacije Igrama u Riju.\n"Želim da im prenesem ovu poruku lično, da bih pokazao da je novi predsednik uz ove igre, kao i da smo potpuno posvećeni tome da budu uspešne", rekao je Bah.


Danas isplata egzistencijalnih naknada za boračku populaciju i socijalnih davanja - RTV SLON\nDanas isplata egzistencijalnih naknada za boračku populaciju i socijalnih davanja\nMinistarstvo finansija Tuzlaskog kantona danas će izvršiti uplatu socijalnih davanja i egzistencijalnih naknada za boračku populaciju.\n– Bit će izvršena uplata egzistencijalnih naknada za boračku populaciju za april mjesec u iznosu od oko 882,4 hiljade KM. Ovim pravom obuhvaćeno je 4.644 korisnika – izjavio je ministar finansija u Vladi TK Suad Mustajbašić.\nUplate će biti izvršene i za korisnike socijalnih davanja, odnosno korisnika stalne novčane pomoći, jednokratne novčane pomoći, dječijeg dodatka, uvećanog dodatka za djecu, pomoći u prehrani djeteta, jednokratna pomoć za opremu novorođenog djeteta, hraniteljstvo i podršku pronatalitetnoj politici. Ukupan iznos oblika socijalne zaštite se isplaćuje u vrijednosti od 1,3 miliona KM.\nMinistar Mustajbašić je naglasio da će dječiji dodatak za april biti isplaćen u uvećanom iznosu, ali i da će se razlika uvećanja za navedeni oblik socijalnog davanja utvrđena za mart, isplatiti prilikom isplate za april.\nPrethodni članakTuzla servis – U protekla 24 sata javni red i mir narušen jednom\nSljedeći ČlanakU prvom kvartalu proizvodnja i prodaja šumskih sortimenata u FBiH ipak u plusu


„Belgrade food show“ jedinstveni biznis događaj u Srbiji - Infobrif\nObjavljeno 31.10.2018. u 15:20\nBelgrade Food Show je jedinstveni događaj koji će se održati 5. i 6. novembra u hotelu Crown Plaza u Beogradu. Ovaj događaj je spoj edukativne konferencije, sajma, ali i prilika za direktan susret sa kupcima. Takođe, ovo je prilika da se okupe, na jednom mestu, proizvođači, kupci i distributeri visokokvalitetnih prehrambenih proizvoda iz Srbije i regiona.\nIndustrija hrane, kao i mnoge druge, nalaze se danas pred brojnim izazovima. Belgrade Food Show je jedinstvena prilika da se kroz iskustva najuticajnijih konsulting kompanije govori o svetskim trendovima, načinu poslovanja na tržištima i zajedničkim iskustvima.\nKako danas izgleda tržište hrane u Srbiji i regionu, kakve su šanse da se približimo svetskim trendovima u prehrambenoj industriji, samo su neke od tema koje će biti pokrenute u okviru Belgrade Food Show konferencije.\nBELGRADE FOOD SHOW 2019: Obezbedite na vreme svoje mesto na…\nPrvog dana, 5. novembra, pored ceremonije svečanog otvaranja, učesnici ćemoći da prate panel prezentaciju Trenutna situacija u srpskoj industriji prerade hrane, njene specifičnosti, potencijali, nove inicijative koju će držati Aleksandar Pavlović, direktor USAID Projekta za konkurentnu privredu. Zatim sledi panel o Perspektivi srpske industrije prerade hrane.\nDrugi dan je rezervisan , pored konferencijskog dela, i za primere dobre prakse, razmenu iskustava i mogućnosti , iz ugla kupca i proizvožača. Ovo je, takođe, i prilika za B2B sastanke sa potencijalnim kupcima.\nProjekat je podržan od strane USAID-a Projekta za konkurentnu privredu.\nBELGRADE FOOD SHOW 2019: Obezbedite na vreme svoje mesto na najvećem sajmu i…


Naučnici su otkrili potencijalno mesto porekla Crne smrti ili kuge analizom DNK iz zuba - Sve o arheologiji\nMaja Miljević-Đajić 18/06/2022 4 min read\nNadgrobna ploča pokojnika koji je umro od kuge na nekropoli u današnjem Kirigistanu (foto: P.-G. Borbone, M. A. Spyrou et al./Nature)\nPrvi rezultati tima bili su veoma ohrabrujući, pošto je DNK iz bakterije kuge, identifikovana kod pokojnika na čijoj nadgrobnoj ploči je pisalo vreme smrti – 1338. godina.\n„Mogli bismo konačno da pokažemo da je epidemija pomenuta na nadgrobnim spomenicima zaista izazvana kugom“, kaže Fil Slavin, jedan od starijih autora studije i istoričar na Univerzitetu Sterling, Velika Britanija.\nNadgrobni spomenici pokojnika koji su umrli od “pošasti”\nDugo se raspravljalo o poreklu Druge pandemije kuge. Jedna od najpopularnijih teorija podržava svoj izvor u istočnoj Aziji, tačnije u Kini. Naprotiv, jedini do sada dostupni arheološki nalazi potiču iz centralne Azije, blizu jezera Isik Kul, u današnjem Kirgistanu. Ovi nalazi pokazuju da je epidemija opustošila lokalnu trgovačku zajednicu 1338. i 1339. godine. Tačnije, iskopavanja koja su obavljena pre skoro 140 godina otkrila su nadgrobne spomenike koji ukazuju na to da su pojedinci umrli tih godina od nepoznate epidemije ili „pošasti“. Od njihovog prvog otkrića, nadgrobni spomenici ispisani na sirijskom jeziku, bili su kamen temeljac kontroverzi među naučnicima u vezi sa njihovom relevantnošću za Crnu smrt Evrope.\nNadgrobne ploče pokojnika koji su analizirani u novoj studiji. Na ploči sa oznakom d piše da je pokojnik umro 1338. godine od “pošasti” (foto: P.-G. Borbone, M. A. Spyrou et al./Nature)\nU novoj studiji, objavljenoj u časopisu Nature, međunarodni tim istraživača analizirao je drevnu DNK iz ljudskih ostataka, kao i istorijske i arheološke podatke sa dva lokaliteta za koja je utvrđeno da sadrže natpise „pošasti“.\n„Otkrili smo da su drevni sojevi iz Kirgistana pozicionirani tačno na čvorištu ovog masovnog događaja diversifikacije. Drugim rečima, pronašli smo izvor Crne smrti i čak znamo njen tačan datum (što znači 1338. godinu)“, kaže Marija Spirou, glavni autor i istraživač na Univerzitetu u Tibingenu.\n„Otkrili smo da se moderne vrste koje su najbliže drevnom soju danas nalaze u rezervoarima kuge oko planina Tian Šan, tako blizu mesta gde je drevni soj pronađen. Ovo ukazuje na poreklo pretka crne smrti u centralnoj Aziji“, objašnjava Johanes Krause, stariji autor studije i direktor Instituta Maks Plank za evolucionu antropologiju. Studija pokazuje kako istraživanja dobro definisanih arheoloških konteksta i bliska saradnja između istoričara, arheologa i genetičara moga da reše velike misterije naše prošlosti, kao što je poreklo zloglasne Crne smrti, sa neviđenom preciznošću.\nTags: bolesti kuga Yersinia Pestis


Ništa od priče o Srbiji u EU 2020. godine\nBeta 26. aprila 2016. 14:15\nSociološkinja Vesna Pešić izjavila je danas da je posle vanrednih parlamentarnih izbora priča o Srbiji u Evropskoj uniju do 2020. „prazna priča“ jer su u parlament ušle stranke proruske, pronacionalističke i ultranacionalističke orijentacije, kao i da će biti nastavljen „pad u zaostalost“.\n„Sada ćemo u Skupštini Srbije imati ruske poslanike, jer su u parlament ušle Srpska radikalna stranka, Demokratska stranka Srbije i pokret Dveri, pa i sam Aleksandar Vučić tu pripada, zato je priča o EU do 2020. godine prazna“, kazala je ona u Beogradu na debati Fondacije Centra za demokratiju „Šta su doneli izbori“ u Beogradu.\nOna je ocenila da je pozitivno to što je Srpska napredna stranka (SNS) dobila manji broj mandata čime je „sužen krug dominacije njenog lidera“, dodavši da izbori u Srbiji nisu bili fer i pošteni jer je lider SNS-a „od jutra do mraka bio na TV“, a da su izbornu kampanju obeležile prazne parole, medju kojima „Budućnost umesto prošlosti“ i „Ujedinjeni možemo sve“, bez najave reformi.\n„On (Vučić) je rekao da su izbori referendum o njemu, cela kampanja je bio on, na sva tri nivoa se glasalo o njemu. Nije bilo nijedne rasprave o prioritetnim pitanjima“, kazala je Vesna Pešić.\nPrema njenim rečima, Srbija će u narednom periodu verovatno nastaviti „trend propadanja“, odnosno nastaviće da „pada u zaostalost“.\n„Moramo gledati izbore u kontekstu da je Srbija u padu u zaostalost. Taj pad u zaostalost nema izgleda da će se zaustaviti ni sada, nakon izbora. U padu u zaostalost sve postaje problem. Moj osećaj tonjenja Srbije je dramatičan, a ovi izbori nisu pokazali put kojim bi se iz toga moglo izaći“, kazala je Vesna Pešić.\n„Demokratska opozicija, koja se rascepkala, pokazala je da je u krizi i da nije uspela da postigne potreban nivo kohezivnosti“, ocenila je ona.\nPredsednik Upravnog odbora Fondacije Centra za demokratiju Dragoljub Mićunović kazao je da je situacija u rasporedu političkih snaga u Srbiji nakon prevremenih parlamentarnih izbora ista kao na početku 90-ih godina.\n„Pitanje je da li smo uopšte napredovali od tog vremena. Od izbora pre dva dana imamo pojačavanje manipulacije i nastojanje da se vlast prigrabi“, kazao je on i dodao da je za Srbiju važno videti kakve resurse ima i da li priča o njenom evropskom putu uopšte ima smisla.\nKako je naveo, od 2012. godine vlast u Srbiji počinje da se „sužava i skuplja oko jednog čoveka, koji je prvo bio potpredsednik, pa predsednik Vlade, pa su bili još jedni izbori da bi se to ponovo potvrdilo“.\nOn je rekao da je Vučiću važnije od ekonomije bilo da „zameni 27 mandata za dve godine vladavine“ .\n„Ja se bojim da je u Srbiji liberalizam izgubio i da je na delu autoritarizam“, kazao je Kovačević.